Avis juridique important

|

31981L0602

Οδηγία 81/602/ΕΟΚ του Συμβουλίου της 31ης Ιουλίου 1981 περί απαγορεύσεως ορισμένων ουσιών με ορμονική ή θυρεοστατική δράση

Επίσημη Εφημερίδα αριθ. L 222 της 07/08/1981 σ. 0032 - 0033 Φινλανδική ειδική έκδοση: Κεφάλαιο 3 τόμος 13 σ. 0214  Ισπανική ειδική έκδοση: Κεφάλαιο 03 τόμος 23 σ. 0038  Σουηδική ειδική έκδοση: Κεφάλαιο 3 τόμος 13 σ. 0214  Πορτογαλική ειδική έκδοση : Κεφάλαιο 03 τόμος 23 σ. 0038

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 31ης Ιουλίου 1981  περί απαγορεύσεως ορισμένων ουσιών με ορμονική ή θυρεοστατική δράση  (81/602/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 43 και 100,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επι- τροπής (3),  Εκτιμώντας:  ότι ορισμένες ουσίες με θυρεοστατική, οιστρογόνο, ανδρογόνο ή γεσταγόνο δράση, λόγω των καταλοίπων που αφήνουν στο κρέας, είναι δυνατόν να είναι επικίνδυνες για τους καταναλωτές και ότι μπορούν επίσης να επηρεάζουν την ποιότητα του κρέατος·  ότι, για το συμφέρον των καταναλωτών, πρέπει, αφ' ενός μεν να απαγορευθεί η χορήγηση σε όλα τα ζώα καί, για το σκοπό αυτό, η διάθεση στην αγορά των στιλβενίων και των θυρεοστατικών, αφ' ετέρου δε να θεσπισθούν διατάξεις που να ρυθμίζουν τη χρησιμοποίηση των άλλων ουσιών·  ότι, ιδιαίτερα, εάν δύναται να επιτραπεί η χρησιμοποίηση ορισμένων ουσιών για θεραπευτικούς σκοπούς, πρέπει εν τούτοις να ελέγχεται·  ότι, εξάλλου, η χρησιμοποίηση της οιστραδιόλης 17/β, της προγεστερόνης, της τεστοστερόνης, της τρεμπολόνης, και της ζερανόλης πρέπει να μελετηθεί ακόμα σε βάθος ως προς την βλαβερότητά τους ή μη· ότι, αναμένοντας μία απόφαση ως προς αυτές τις ουσίες, πρέπει να διατηρηθούν, προσωρινά, τα μέτρα που αναφέρονται σ' αυτές, μη θιγομένων των γενικών διατάξεων της συνθήκης·  ότι πρέπει να διασφαλισθεί ο αποτελεσματικός έλεγχος της εφαρμογής των διατάξεων που προκύπτουν από την παρούσα οδηγία,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  1. Οι ορισμοί των κρεάτων και των προϊόντων με βάση το κρέας που περιλαμβάνονται στις οδηγίες 64/433/ΕΟΚ (4), 71/118/ΕΟΚ (5) και 77/99/ΕΟΚ (6) εφαρμόζονται για τους σκοπούς της παρούσας οδηγίας.  2. Επί πλέον νοούνται ως:  - ζώα εκμεταλλεύσεως: τα κατοικίδια βοοειδή, χοιροειδή, προβατοειδή και αιγοειδή, καθώς και τα κατοικίδια μόνοπλα και πουλερικά, τα άγρια ζώα των προαναφερομένων ειδών και τα άγρια μηρυκαστικά, εφ' οσον αυτά έχουν εκτραφεί σε εκμετάλλευση,  - θεραπευτική αγωγή: η χορήγηση σε ζώο εκμεταλλεύσεως μιας από τις ουσίες που αναφέρονται στο άρθρο 4 παράγραφος 1 με σκοπό τη θεραπεία παθολογικής καταστάσεως που διαπιστώθηκε ύστερα από εξέταση ενός κτηνιάτρου.  Άρθρο 2  Τα Κράτη μέλη μεριμνούν ώστε, με την επιφύλαξη των άρθρων 4 και 5, να απαγορεύεται:  α) η χορήγηση με οποιοδήποτε τρόπο στα ζώα εκμεταλλεύσεως ουσιών με θυρεοστατική οιστρογόνο, ανδρογόνο ή γεσταγόνο δράση·  β) η διάθεση στην αγορά ή σφαγή ζώων εκμεταλλεύσεως στα οποία έχουν χορηγηθεί οι προαναφερόμενες ουσίες·  γ) η διάθεση στην αγορά κρεάτων των ζώων εκμεταλλεύσεως που αναφέρονται στην περίπτωση β·  δ) η μεταποίηση των κρεάτων που αναφέρονται στην περίπτωση γ και η διάθεση στην αγορά προϊόντων με βάση το κρέας που παρασκευάστηκαν από ή με τέτοια κρέατα.  Άρθρο 3  Τα Κράτη μέλη απαγορεύουν, από την ημερομηνία που προβλέπεται στο άρθρο 9 περίπτωση α, τη διάθεση στην αγορά στιλβενίων, παραγώγων των στιλβενίων, των αλάτων και εστέρων τους καθώς και των θυρεοστατικών ουσιών με σκοπό τη χορήγησή τους σε ζώα κάθε είδους.  Άρθρο 4  1. Κατά παρέκκλιση του άρθρου 2, τα Κράτη μέλη μπορούν να επιτρέψουν τη χορήγηση στα ζώα εκμεταλλεύσεως ουσιών με οιστρογόνο, ανδρογόνο ή γεσταγόνο δράση οι οποίες έχουν εγκριθεί σύμφωνα με τις οδηγίες που αναφέρονται στα κτηνιατρικά φάρμακα εκτός από τις ουσίες που αναφέρονται στο άρθρο 3, με σκοπό τη θεραπευτική αγωγή και το συγχρονισμό του οιστρικού κύκλου, τη διακοπή μη επιθυμητής κυήσεως, τη βελτίωση της γονιμότητας και την προετοιμασία των δοτών και των ληπτριών για την εμφύτευση εμβρύων.  2. Η χορήγηση, που αναφέρεται στην παράγραφο 1, πρέπει να πραγματοποιείται από κτηνίατρο. Τα Κράτη μέλη όμως μπορούν να επιτρέπουν την πραγματοποίηση του συγχρονισμού του οιστρικού κύκλου ως και την προετοιμασία των δοτών και των ληπτριών για την εμφύτευση εμβρύων όχι από κτηνίατρο αλλά υπό την άμεση ευθύνη του.  Άρθρο 5  Το Συμβούλιο, κατόπιν προτάσεως της Επιτροπής, αποφασίζει ομόφωνα, το συντομότερο δυνατόν, περί της χορηγήσεως στα ζώα εκμεταλλεύσεως οιστραδιόλης 17/β, προγεστερόνης, τεστοστερόνης, τρεμπολόνης και ζερανόλης με σκοπό την πάχυνση.  Μέχρι να ληφθεί αυτή η απόφαση, εξακολουθούν να εφαρμόζονται οι ισχύουσες εθνικές ρυθμίσεις καθώς και οι διακανονισμοί που έχουν συναφθεί από τα Κράτη μέλη σχετικά με τις ουσίες αυτές, τηρώντας συγχρόνως τις γενικές διατάξεις της συνθήκης, με την επιφύλαξη πρωτοβουλιών που λαμβάνονται σύμφωνα με κοινοτική διαδικασία για την προσέγγισή τους.  Τα Κράτη μέλη δεν δύνανται, κατά τη διάρκεια της εν λόγω μεταβατικής περιόδου, να επιτρέψουν τη χρήση νέων ουσιών.  Άρθρο 6  Τα Κράτη μέλη, αναμένοντας την κοινοτική ρύθμιση, μεριμνούν ώστε οι εθνικές διατάξεις τους που εφαρμόζονται στα προϊόντα που εισάγονται από τρίτες χώρες να μην είναι ευνοϊκότερες από εκείνες πού, δυνάμει της παρούσας οδηγίας, εφαρμόζονται στις ενδοκοινοτικές συναλλαγές.  Άρθρο 7  Τα Κράτη μέλη μεριμνούν ώστε να υποβάλλονται σε έλεγχο τα ζώα εκμεταλλεύσεως, τα κρέατα των ζώων αυτών καθώς και τα προϊόντα που παρασκευάζονται από ή με τα κρέατα αυτά.  Οι λεπτομέρειες του εν λόγω ελέγχου καθώς και ο τρόπος χρηματοδοτήσεώς του θεσπίζονται από το Συμβούλιο το οποίο αποφασίζει ομόφωνα επί προτάσεως της Επιτροπής.  Άρθρο 8  Το αργότερο την 1η Ιουλίου 1984, η Επιτροπή θα υποβάλει στο Συμβούλιο έκθεση σχετικά με την εμπειρία που έχει αποκτηθεί και την επιστημονική εξέλιξη, θα συνοδεύεται δε, ενδεχομένως, από προτάσεις στις οποίες θα λαμβάνεται υπόψη αυτή η εξέλιξη.  Άρθρο 9  Τα Κράτη μέλη θέτουν σε ισχύ τα μέτρα που είναι αναγκαία για να συμμορφωθούν:  α) με το άρθρο 3, το αργότερο δύο μήνες μετά την κοινοποίηση της παρούσας οδηγίας·  β) με τα άλλα άρθρα της παρούσας οδηγίας, το αργότερο δώδεκα μήνες μετά την ημερομηνία κοινοποιήσεως της.  Πληροφορούν αμέσως την Επιτροπή περί αυτού.  Άρθρο 10  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 31 Ιουλίου 1981.  Για το Συμβούλιο  Ο Πρόεδρος  P. WALKER  (1) ΕΕ αριθ. C 305 της 22. 11. 1980, σ. 2.  (2) ΕΕ αριθ. C 50 της 9. 3. 1981, σ. 87.  (3) ΕΕ αριθ. C 138 της 9. 6. 1981, σ. 29.  (4) ΕΕ αριθ. 121 της 29. 7. 1964, σ. 2012/64  (5) ΕΕ αριθ. L 55 της 8. 3. 1971, σ. 23,  (6) ΕΕ αριθ. L 26 της 31. 1. 1977, σ. 85.


Avis juridique important

|

31979L0830

Οδηγία 79/830/ΕΟΚ του Συμβουλίου της 11ης Σεπτεμβρίου 1979 περί προσεγγίσεως των νομοθεσιών των κρατών μελών των αναφερομένων στους μετρητές θερμού ύδατος

Επίσημη Εφημερίδα αριθ. L 259 της 15/10/1979 σ. 0001 - 0009 Φινλανδική ειδική έκδοση: Κεφάλαιο 13 τόμος 10 σ. 0109  Ελληνική ειδική έκδοση: Κεφάλαιο 13 τόμος 9 σ. 0003  Σουηδική ειδική έκδοση: Κεφάλαιο 13 τόμος 10 σ. 0109  Ισπανική ειδική έκδοση: Κεφάλαιο 13 τόμος 10 σ. 0219  Πορτογαλική ειδική έκδοση : Κεφάλαιο 13 τόμος 10 σ. 0219

ΟΔΗΓΙΑ ΤΟΥ ΣΥΜΒΟΥΛΙΟΥ της 11ης Σεπτεμβρίου 1979 περί προσεγγίσεως των νομοθεσιών των Κρατών Μελών των αναφερομένων στους μετρητές θερμού ύδατοςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,  την πρόταση της Επιτροπής,  τη γνώμη της Συνελεύσεως(1)τη γνώμη της Οικονομικής και Κοινωνικής Επιτροπής(2),  Εκτιμώντας:  ότι στα Κράτη Μέλη η κατασκευή καθώς επίσης και οι μέθοδοι ελέγχου των μετρητών θερμού ύδατος αποτελούν αντικείμενο επιτακτικών διατάξεων που διαφέρουν από το ένα Κράτος Μέλος στο άλλο, και παρεμποδίζουν ως εκ τούτου τις συναλλαγές των οργάνων αυτών-  ότι πρέπει συνεπώς να προβεί στην προσέγγιση των διατάξεων αυτών- ότι η οδηγία 71/316/ΕΟΚ του Συμβουλίου της 26ης Ιουλίου 1971 περί προσεγγίσεως των νομοθεσιών των Κρατών Μελών των αναφερομένων στις κοινές διατάξεις για τα όργανα μετρήσεως και τις μεθόδους μετρολογικού ελέγχου(3), όπως τροποποιήθηκε με την πράξη  προσχωρήσεως(4), καθόρισε τις διαδικασίες εγκρίσεως προτύπου ΕΟΚ και αρχικού ελέγχου ΕΟΚ- ότι σύμφωνα με την οδηγία αυτή, πρέπει να καθορισθούν για τους μετρητές θερμού ύδατος οι τεχνικές προδιαγραφές κατασκευής και λειτουργίας τις οποίες πρέπει να  πληρούν τα όργανα αυτά για να μπορούν να εισάγονται, να διατίθενται στο εμπόριο και να χρησιμοποιούνται ελεύθερα αφού έχουν υποστεί τους ελέγχους και έχουν εφοδιασθεί με τα προβλεπόμενα σήματα,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Η παρούσα οδηγία εφαρμόζεται στους μετρητές θερμού ύδατος που διέρχεται μέσω αυτών. Είναι εφοδιασμένοι με διάταξη μετρήσεως που φέρει διάταξη ενδείξεως. Θερμό ύδωρ, κατά την έννοια της παρούσης οδηγίας, είναι το ύδωρ του οποίου η θερμοκρασία  είναι ανώτερη των 30 βαθμών Κελσίου, χωρίς να υπερβαίνει τους 90 βαθμούς Κελσίου.  Εξαιρούνται από το πεδίο εφαρμογής της παρούσης οδηγίας οι μετρητές θερμού ύδατος που προορίζονται να ενσωματωθούν σε κύκλωμα εναλλαγής θερμικής ενεργείας.   Άρθρο 2  Οι μετρητές θερμού ύδατος στους οποίους μπορούν να τεθούν τα σήματα ΕΟΚ περιγράφονται στο παράρτημα της παρούσης οδηγίας. Υπόκεινται σε έγκριση προτύπου ΕΟΚ όπως επίσης και στον αρχικό έλεγχο ΕΟΚ.   Άρθρο 3  Τα Κράτη Μέλη δεν μπορούν να αρνηθούν, να απαγορεύσουν ή να περιορίσουν τη διάθεση στην αγορά και τη θέση σε λειτουργία των μετρητών θερμού ύδατος που είναι εφοδιασμένοι με το σήμα εγκρίσεως προτύπου ΕΟΚ, ως και του αρχικού ελέγχου ΕΟΚ, για  λόγους που αφορούν τις μετρολογικές τους ιδιότητες.   Άρθρο 4  1. Τα Κράτη Μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία προ της 1ης Ιανουαρίου 1982 και ενημερώνουν περί αυτού αμέσως την Επιτροπή.  2. Τα Κράτη Μέλη γνωστοποιούν στην Επιτροπή το κείμενο των ουσιαστικών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.   Άρθρο 5  Η παρούσα οδηγία απευθύνεται στα Κράτη Μέλη.  Έγινε στις Βρυξέλλες, στις 11 Σεπτεμβρίου 1979.  Για το Συμβούλιο Ο Πρόεδρος Ray Mac SHARRY  (1) ΕΕ αριθ. Α 131 της 5.6.1978, σ. 85.  (2) ΕΕ αριθ. Α 269 της 13.11.1978, σ. 44.  (3) ΕΕ αριθ. Ν 202 της 6.9.1971, σ. 1.  (4) ΕΕ αριθ. Ν 73 της 27.3.1972, σ. 14.      ΠΑΡΑΡΤΗΜΑ  I. ΟΡΟΛΟΓΙΑ ΚΑΙ ΟΡΙΣΜΟΙ 1.0. Το παρόν παράρτημα εφαρμόζεται αποκλειστικά στους μετρητές θερμού ύδατος, από τούδε ονομαζομένους "μετρητές", που λειτουργούν με άμεση μηχανική μέθοδο χρησιμοποιώντας είτε ογκομετρικά διαμερίσματα με κινητά τοιχώματα είτε τη δράση της ταχύτητος του  ύδατος επί περιστροφικού κινητού οργάνου (στρόβιλος, έλικας κλπ.) Δεν εφαρμόζεται στους μετρητές θερμού ύδατος που είναι εφοδιασμένοι με ηλεκτρονικές διατάξεις.  1.1. Παροχή Παροχή είναι το πηλίκον του όγκου του ύδατος που διέρχεται από τον μετρητή δια του χρόνου διελεύσεως του όγκου τούτου.  1.2. Παρεχόμενος όγκος Παρεχόμενος όγκος κατά τη διάρκεια δεδομένου χρόνου είναι ο ολικός όγκος ύδατος που διέρχεται από τον μετρητή κατά τη διάρκεια του χρόνου τούτου.  1.3. Μεγίστη παροχή (Qmax) Μεγίστη παροχή Qmax είναι η υψηλότερη παροχή με την οποία μπορεί να λειτουργήσει ο μετρητής χωρίς βλάβη επί ορισμένο χρονικό διάστημα, χωρίς υπέρβαση των μεγίστων ανεκτών σφαλμάτων όπως επίσης και της μεγίστης τιμής πτώσεως της πιέσεως.  1.4. Ονομαστική παροχή (Qn) Ονομαστική παροχή Qn είναι το ήμισυ της μεγίστης παροχής Qmax. Εκφράζεται σε κυβικά μέτρα ανά ώρα και χρησιμεύει για τον χαρακτηρισμό του μετρητού.  Με την ονομαστική παροχή, ο μετρητής πρέπει να μπορεί να λειτουργεί σε φυσιολογική χρήση, δηλαδή υπό συνθήκες συνεχούς και διακεκομμένης λειτουργίας, χωρίς υπέρβαση των μεγίστων ανεκτών σφαλμάτων.  1.5. Ελαχίστη παροχή (Qmin) Ελαχίστη παροχή Qmin είναι η παροχή πάνω από την οποία ο μετρητής πρέπει να μην υπερβαίνει τα μέγιστα ανεκτά σφάλματα. Καθορίζεται σε συνδυασμό προς την Qn.  1.6. Περιοχή λειτουργίας Η περιοχή λειτουργίας ενός μετρητού καθορίζεται από τη μεγίστη και την ελαχίστη παροχή. Διαιρείται σε δύο ζώνες που ονομάζονται κατώτερη και ανώτερη στις οποίες τα μέγιστα ανεκτά σφάλματα διαφέρουν.  1.7. Μεταβατική περιοχή (Qt) Μεταβατική περιοχή (Qt) είναι η παροχή που χωρίζει την ανώτερη και κατώτερη ζώνη της περιοχής λειτουργίας και στην οποία τα μέγιστα ανεκτά σφάλματα παρουσιάζουν ασυνέχεια.  1.8. Μέγιστο ανεκτό σφάλμα Μέγιστο ανεκτό σφάλμα είναι η ανώτερη τιμή του αποδεκτού από την παρούσα οδηγία σφάλματος κατά την έγκριση προτύπου ΕΟΚ και κατά τον αρχικό έλεγχο ΕΟΚ ενός μετρητού.  1.9. Πτώση πιέσεως Δια του όρου πτώση πιέσεως πρέπει να νοείται η πτώση που προκαλείται από την παρουσία του μετρητού στη ροή ύδατος.  II. ΜΕΤΡΟΛΟΓΙΚΑ ΧΑΡΑΚΤΗΡΙΣΤΙΚΑ 2.1. Μέγιστα ανεκτά σφάλματα Το μέγιστο ανεκτό σφάλμα στην κατώτερη ζώνη η οποία περιέχεται μεταξύ της Qmin περιλαμβανομένης και της Qt μη περιλαμβανομένης είναι +-5%.  Το μέγιστο ανεκτό σφάλμα στην ανώτερη ζώνη η οποία περιέχεται μεταξύ της Qt και της Qmax, αμφοτέρων περιλαμβανομένων, είναι +-3%.  2.2. Μετρολογικές κλάσεις Οι μετρητές κατατάσσονται, αναλόγως των τιμών Qmin και Qt που ορίσθηκαν προηγουμένως, σε τέσσερις μετρολογικές κλάσεις σύμφωνα με τον κατωτέρω πίνακα:   "" ID="1">Κλάση Α" ID="1">Τιμή Qmin> ID="2">0,04 Qn> ID="3">0,08 Qn"> ID="1">Τιμή Qt> ID="2">0,10 Qn> ID="3">0,20 Qn"" ID="1">Κλάση Β" ID="1">Τιμή Qmin> ID="2">0,02 Qn> ID="3">0,04 Qn"> ID="1">Τιμή Qt> ID="2">0,08 Qn> ID="3">0,15 Qn""  ID="1">Κλάση Γ" ID="1">Τιμή Qmin> ID="2">0,01 Qn> ID="3">0,02 Qn"> ID="1">Τιμή Qt> ID="2">0,06 Qn> ID="3">0,10 Qn"" ID="1">Κλάση Δ" ID="1">Τιμή Qmin> ID="2">0,01 Qn"> ID="1">Τιμή Qt> ID="2">0,015 Qn"" III. ΤΕΧΝΟΛΟΓΙΚΑ ΧΑΡΑΚΤΗΡΙΣΤΙΚΑ 3.1. Κατασκευή   Γενικές διατάξεις Οι μετρητές πρέπει να είναι κατασκευασμένοι κατά τρόπο ώστε:  - να διασφαλίζεται η μακρά λειτουργία τους με ταυτόχρονη εγγύηση προστασίας κατά της καταδολιεύσεως των διδομένων αποτελεσμάτων.  - να πληρούν τις προδιαγραφές της παρούσης οδηγίας, υπό φυσιολογικές συνθήκες χρήσεως.  Εφ' όσον οι μετρητές είναι δυνατό να υπόκεινται σε τυχαία αναστροφή της ροής του ύδατος, πρέπει να μπορούν να την υφίστανται χωρίς βλάβη ή αλλοίωση των μετρολογικών τους ιδιοτήτων, ενώ συγχρόνως πρέπει να μπορούν να καταγράφουν την αναστροφή αυτή της  ροής.  3.2. Υλικά Ο μετρητής πρέπει να κατασκευάζεται από υλικά επαρκούς αντοχής και σταθερότητος για το σκοπό που προορίζεται να χρησιμοποιηθεί. Το σύνολο του μετρητού πρέπει να κατασκευάζεται από υλικά ανθεκτικά στις συνήθεις εσωτερικές και εξωτερικές διαβρώσεις των  οποίων, αν είναι αναγκαίο, η προστασία να διασφαλίζεται με κατάλληλη επεξεργασία της επιφανείας. Διακυμάνσεις της θερμοκρασίας από 0 βαθμούς Κελσίου μέχρι 110 βαθμούς Κελσίου δεν πρέπει να αλλοιώνουν τα υλικά που χρησιμοποιούνται για την κατασκευή του  μετρητού.  3.3. Στεγανότης   Ανθεκτικότης σε πίεση και θερμοκρασία Οι μετρητές πρέπει να αντέχουν απεριόριστα, χωρίς να παρουσιάζουν ελαττωματική λειτουργία ή εξωτερική διαρροή ή διαφυγή μέσω των τοιχωμάτων ή μόνιμη παραμόρφωση, σε συνεχή θερμοκρασία ύδατος 90 βαθμών Κελσίου, και στη συνέχεια πίεση για την οποία έχουν  σχεδιασθεί, η οποία καλείται μεγίστη πίεση λειτουργίας. Η ελαχίστη τιμή της πιέσεως αυτής είναι 10 bar.  3.4. Πτώση πιέσεως Η πτώση πιέσεως προσδιορίζεται δια των δοκιμών εγκρίσεως προτύπου ΕΟΚ και δεν πρέπει να υπερβαίνει τα 0,25 bar κατά την ονομαστική παροχή και το 1 bar κατά τη μεγίστη παροχή.  Επί τη βάσει των αποτελεσμάτων των δοκιμών, τα πρότυπα κατατάσσονται σε 4 ομάδες εφ' όσον η πτώση πιέσεως κατά τη μεγίστη παροχή δεν υπερβαίνει μία από τις ακόλουθες τιμές: 1 0,6 0,3 και 0,1 bar. Η τιμή αυτή αναγράφεται στο πιστοποιητικό εγκρίσεως  προτύπου ΕΟΚ.  3.5. Διάταξη ενδείξεως Η διάταξη ενδείξεως πρέπει να επιτρέπει, με απλή παράθεση των ενδείξεων των διαφόρων στοιχείων που την αποτελούν, την ασφαλή, εύκολη και μη διφορούμενη ανάγνωση του όγκου του μετρουμένου ύδατος, εκφραζομένου σε κυβικά μέτρα.  Ο όγκος δίδεται:  α) είτε από τη θέση ενός ή περισσοτέρων δεικτών σε κυκλικές κλίμακες β) είτε με ανάγνωση διαδοχικών σε ευθεία γραμμή ψηφίων που εμφανίζονται σε ένα ή περισσότερα ανοίγματα- γ) είτε με συνδυασμό των δύο αυτών συστημάτων.  Το μαύρο χρώμα είναι ενδεικτικό του κυβικού μέτρου και των πολλαπλασίων του, το κόκκινο χρώμα των υποπολλαπλασίων του κυβικού μέτρου.  Το πραγματικό ή φαινομενικό ύψος των ευθυγραμμισμένων ψηφίων δεν πρέπει να είναι κατώτερο των 4 χιλιοστομέτρων.  Στις ψηφιακές διατάξεις ενδείξεως [τύποι β) και γ)], η ορατή μετακίνηση των ψηφίων πρέπει να λαμβάνει χώρα εκ των κάτω προς τα άνω για όλα τα ψηφία. Η κατά μία μονάδα παραγωγή ενός ψηφίου οποιασδήποτε τάξεως πρέπει να πραγματοποιείται πλήρως καθ' ον  χρόνον το αμέσως κατωτέρας τάξεως ψηφίο διαγράφει το τελευταίο δέκατο του γύρου (δηλαδή αλλάζει από το 9 στο 0). Ο κύλινδρος που φέρει τα ψηφία της μικρότερης τάξεως μπορεί να έχει συνεχή κίνηση στην περίπτωση του τύπου γ). Ο ολικός αριθμός των κυβικών  μέτρων πρέπει να δεικνύεται ευκρινώς.  Στις διατάξεις ενδείξεως με δείκτες [τύπος α) και γ)], η φορά περιστροφής πρέπει να είναι εκείνη των δεικτών του ωρολογίου. Η σε κυβικά μέτρα εκφραζομένη τιμή εκάστης υποδιαιρέσεως της κλίμακος πρέπει να είναι του τύπου10n όπου n ακέραιος, θετικός,  αρνητικός ή μηδέν, ούτως ώστε να αποτελεί σύστημα διαδοχικών δεκάδων. Πλησίον εκάστης κλίμακος πρέπει να αναγράφονται ενδείξεις όπως οι ακόλουθες: x 1000   x 100   x 10   x 1   x 0,1   x 0,01   x 0,001.  Και στις δύο περιπτώσεις (δείκτες και ψηφιακές διατάξεις ενδείξεως):  - το σύμβολο m3 πρέπει να αναγράφεται επί της πλακός ή σε άμεση γειτονία με την ψηφιακή ένδειξη,  - το ταχύτερα κινούμενο και ορατώς αναγνώσιμο βαθμολογημένο στοιχείο, που αποτελεί το στοιχείο ελέγχου και του οποίου η υποδιαίρεση καλείται υποδιαίρεση ελέγχου, πρέπει να έχει συνεχή κίνηση. Το στοιχείο αυτό ελέγχου μπορεί να είναι μόνιμο ή  προσαρμόζεται πρόσκαιρα δια προσθήκης μερών δυναμένων να αφαιρούνται. Τα τελευταία αυτά δεν πρέπει να έχουν οιαδήποτε σημαντική επίδραση στις μετρολογικές ιδιότητες του μετρητού.  Το μήκος της υποδιαιρέσεως ελέγχου δεν πρέπει να είναι κατώτερο του ενός χιλιοστομέτρου ούτε ανώτερο των πέντε χιλιοστομέτρων. Η κλίμακα αποτελείται:  - είτε από γραμμές ίσου πάχους, μη υπερβαίνοντος το τέταρτο της αποστάσεως μεταξύ των αξόνων δύο διαδοχικών γραμμών, και διαφερόντων μεταξύ τους μόνο ως προς το μήκος,  - είτε από ταινίες που παρουσιάζουν αντίθεση μεταξύ τους, σταθερού πλάτους, ίσου προς το μήκος της υποδιαιρέσεως.  3.6. Αριθμός ψηφίων και τιμές της υποδιαιρέσεως ελέγχου Η διάταξη ενδείξεως πρέπει να μπορεί να καταγράφει, χωρίς να επανέρχεται στο μηδέν, όγκο τουλάχιστον ίσο προς εκείνο που αντιστοιχεί, εκπεφρασμένο σε κυβικά μέτρα, σε 1 999 ώρες λειτουργίας με ονομαστική παροχή.  Η υποδιαίρεση κλίμακος ελέγχου πρέπει να είναι της μορφής 1 x 10n ή 2 x 10n ή 5 x  10n. Πρέπει να είναι αρκετά μικρή ώστε κατά τον έλεγχο να είναι δυνατό να εξασφαλισθεί αβεβαιότητα μετρήσεως που να μην υπερβαίνει το 0,5% (επιτρέπουσα πιθανό σφάλμα  αναγνώσεως μη υπερβαίνον το ήμισυ του μήκους της μικρότερης υποδιαιρέσεως κλίμακος) και, υπό ελαχίστη παροχή, η απαιτουμένη ποσότητα για τον έλεγχο να είναι αρκετά μικρή ώστε η δοκιμή να μη διαρκεί πλέον της 1 ώρας και 30 λεπτών.  Μία συμπληρωματική διάταξη (αστέρα, δίσκος με σημείο αναφοράς κλπ.) μπορεί να προστεθεί ούτως ώστε να δεικνύεται η κίνηση της διατάξεως μετρήσεως προτού αυτή γίνει σαφώς αντιληπτή στη διάταξη ενδείξεως.  3.7. Διάταξη ρυθμίσεως Οι μετρητές μπορούν να φέρουν διάταξη ρυθμίσεως που να επιτρέπει την τροποποίηση της σχέσεως μεταξύ του δεικνυομένου και του παρεχομένου όγκου. Η διάταξη αυτή είναι υποχρεωτική για τους μετρητές που χρησιμοποιούν τη δράση της ταχύτητος του ύδατος επί  περιστροφικού κινητού οργάνου.  3.8. Διάταξη επιταχύνσεως Απαγορεύεται η χρησιμοποίηση οποιασδήποτε διατάξεως που αποσκοπεί στην αύξηση της ταχύτητος του μετρητού κάτω της Qmin.  3.9. Πρόσθετες διατάξεις Ο μετρητής μπορεί να φέρει διάταξη προοριζομένη να παραγάγει ωθήσεις, υπό την επιφύλαξη ότι η διάταξη αυτή δεν έχει σημαντική επίδραση στις μετρολογικές ιδιότητες του μετρητού.  Το πιστοποιητικό εγκρίσεως προτύπου ΕΟΚ μπορεί να προβλέπει την προσθήκη ιδιαιτέρων διατάξεων μονίμων ή προστιθεμένων, που να επιτρέπουν τον αυτόματο έλεγχο του μετρητού.  IV. ΕΝΔΕΙΞΕΙΣ ΚΑΙ ΣΗΜΑΤΑ 4.1. Ενδείξεις αναγνωρίσεως Κάθε μετρητής φέρει υποχρεωτικά κατά τρόπο ευανάγνωστο και ανεξίτηλο, συγκεντρωμένες ή κατανεμημένες επί του καλύμματος της πλακός της διατάξεως ενδείξεως ή πληροφοριακής πλακός, τις ακόλουθες ενδείξεις:  α) το όνομα ή την εμπορική επωνυμία του κατασκευαστού ή το εμπορικό σήμα τούτου- β) τη μετρολογική κλάση και την ονομαστική παροχή Qn σε κυβικά μέτρα ανά ώρα- γ) το έτος κατασκευής και τον ατομικό αριθμό της σειράς κατασκευής- δ) ένα ή δύο βέλη υποδεικνύοντα τη διεύθυνση της ροής- ε) το σήμα εγκρίσεως προτύπου ΕΟΚ- στ) τη μεγίστη πίεση λειτουργίας σε bar εφ' όσον μπορεί να είναι ανώτερη των 10 bar.  ζ) τη μεγίστη θερμοκρασία λειτουργίας υπό τη μορφή: 90 βαθμοί Κελσίου- η) το γράμμα "V" ή "H", αν ο μετρητής δεν μπορεί να λειτουργήσει σωστά παρά μόνο σε κάθετη γραμμή (V) ή σε οριζόντια θέση (H).  4.2. Τοποθέτηση σημάτων ελέγχου Επί ενός βασικού τμήματος της συσκευής (κυρίως επί του κυκλώματος), πρέπει να προβλέπεται χώρος ορατός άνευ αποσυναρμολογήσεως για την τοποθέτηση των σημάτων ελέγχου ΕΟΚ.  4.3. Σφράγιση Ο μετρητής πρέπει να φέρει προστατευτικές διατάξεις που να μπορούν να σφραγίζονται κατά τρόπο ώστε να καθίσταται αδύνατη τόσο πριν όσο και μετά την ορθή εγκατάσταση του μετρητού, η αποσυναρμολόγηση ή η τροποποίηση του μετρητού ή της διατάξεως ρυθμίσεως,  χωρίς καταστροφή των προστατευτικών αυτών διατάξεων.  V. ΕΓΚΡΙΣΗ ΠΡΟΤΥΠΟΥ ΕΟΚ 5.1. Διαδικασία Η διαδικασία εγκρίσεως προτύπου ΕΟΚ διενεργείται σύμφωνα με την οδηγία 71/316/ΕΟΚ.  5.2. Δοκιμές προτύπου Αφού διαπιστωθεί σύμφωνα με το φάκελο της αιτήσεως εγκρίσεως ότι το πρότυπο ανταποκρίνεται στις προδιαγραφές της παρούσης οδηγίας, οι αρμόδιες υπηρεσίες προβαίνουν σε εργαστηριακές δοκιμές υπό τις ακόλουθες συνθήκες.  5.2.1. Αριθμός μετρητών προς δοκιμή Ο αριθμός των μετρητών που πρέπει να παραδοθούν προς δοκιμή από τον κατασκευαστή καθορίζεται στον κατωτέρω πίνακα:   "" ID="1">Qn < 1,5> ID="2">10"> ID="1">1,5  Qn < 15> ID="2">3"> ID="1">Qn  15> ID="2">2"> Αναλόγως της εξελίξεως των δοκιμών, οι αρμόδιες υπηρεσίες μπορούν:  - να αποφασίσουν να μην εκτελεσθούν δοκιμές σε όλους τους μετρητές, ή - να ζητήσουν από τους κατασκευαστές συμπληρωματικό αριθμό μετρητών για τη συνέχιση των δοκιμών.  5.2.2. Πίεση Για τις μετρολογικές δοκιμές που προβλέπονται στο σημείο 5.2.4. η πίεση στην έξοδο του μετρητού πρέπει να είναι επαρκής ώστε να παρεμποδίζεται η δημιουργία φυσαλλίδων αέρα.  5.2.3. Υλικά δοκιμής Γενικά, οι μετρητές δοκιμάζονται χωριστά και, εν πάση περιπτώσει, κατά τρόπο ώστε να εμφαίνονται επακριβώς τα ατομικά χαρακτηριστικά εκάστου τούτων.  Η μετρολογική υπηρεσία του Κράτους Μέλους λαμβάνει όλα τα αναγκαία μέτρα ώστε, λαμβανομένων υπόψη και των διαφόρων αιτίων σφάλματος της εγκαταστάσεως, η μεγίστη σχετική αβεβαιότητα ως προς την ακρίβεια μετρήσεως του όγκου του παρεχομένου ύδατος να μην  υπερβαίνει το 0,3%.  Η μεγίστη σχετική αβεβαιότητα ως προς την ακρίβεια της εγκαταστάσεως είναι 5% για τη μέτρηση της πιέσεως και 2,5% για τη μέτρηση της πτώσεως της πιέσεως.  Η σχετική διακύμανση της τιμής της παροχής, κατά τη διάρκεια εκάστης δοκιμής, δεν πρέπει να υπερβαίνει το 2,5% μεταξύ της Qmin και της Qt και το 5% μεταξύ της Qt και της Qmax.  Η μεγίστη επιτρεπομένη αβεβαιότητα κατά τη μέτρηση της θερμοκρασίας είναι 1o C.  Ανεξαρτήτως του τόπου εκτελέσεως των δοκιμών, η εγκατάσταση πρέπει να είναι εγκεκριμένη από τη μετρολογική υπηρεσία του ενδιαφερομένου Κράτους Μέλους.  5.2.4. Δοκιμές 5.2.4.1. Ε κ τ έ λ ε σ η τ ω ν δ ο κ ι μ ώ ν Οι δοκιμές περιλαμβάνουν τις ακόλουθες εργασίες που εκτελούνται κατά την κατωτέρω σειρά:  1. δοκιμή στεγανότητος- 2. προσδιορισμός των καμπυλών σφάλματος επί τη βάσει της παροχής δια της εξευρέσεως της επιδράσεως της πιέσεως και της θερμοκρασίας και υπό τις φυσιολογικές συνθήκες εγκαταστάσεως, που καθορίζονται από τον κατασκευαστή για τον τύπο αυτό του μετρητού  (μήκη ευθειών σωληνώσεων κατά μήκος και αντιθέτως της ροής, συσφιγκτήρες, εμπόδια κλπ.)- 3. προσδιορισμός πτώσεων της πιέσεως- 4. δοκιμή τεχνητής γηράνσεως- 5. δοκιμή αντοχής σε θερμικά σοκ για τους μετρητές των οποίων η ονομαστική παροχή Qn είναι κατώτερη ή ίση των 10 κυβικών μέτρων ανά ώρα.  5.2.4.2. Π ε ρ ι γ ρ α φ ή τ ω ν δ ο κ ι μ ώ ν Οι δοκιμές εκτελούνται κατά τον ακόλουθο τρόπο:  - Η δοκιμή στεγανότητος περιλαμβάνει τα ακόλουθα δύο μέρη τα οποία εκτελούνται στους 85+-5o C:  α) κάθε μετρητής πρέπει να αντέχει, χωρίς διαρροή ή διαφυγή δια των τοιχωμάτων, σε πίεση ίση προς 1,6 της μεγίστης πιέσεως λειτουργίας, εφαρμοζομένης επί χρονικό διάστημα 15 λεπτών (βλέπε σημείο 4.1 υπό στ))- β) κάθε μετρητής πρέπει να αντέχει, χωρίς να καταστρέφεται ή να μπλοκάρεται, σε πίεση ίση προς το διπλάσιο της μεγίστης πιέσεως λειτουργίας, εφαρμοζομένης επί χρονικό διάστημα 1 λεπτού (βλέπε σημείο 4.1. υπό στ)).  - Τα αποτελέσματα των δοκιμών που αφορούν τις καμπύλες σφαλμάτων και την πτώση πιέσεως πρέπει να περιλαμβάνουν επαρκή αριθμό σημείων, για να χαραχθούν με ακρίβεια οι καμπύλες σε όλη την περιοχή λειτουργίας.  - Η δοκιμή τεχνητής γηράνσεως διενεργείται υπό συνθήκες όπως στον κατωτέρω πίνακα:   "" ID="1" ASSV="2">Qn  10 m3/h> ID="2">Qn και (50+-5)o C> ID="3">Ασυνεχής> ID="4">100 000> ID="5">15 sec.> ID="6">15 sec.> ID="7">0,15 (Qn)(1) με ελάχιστο 1 sec."> ID="2">Qmax και (85+-5)o C> ID="3">Συνεχής> ID="6">100 h"> ID="1" ASSV="2">Qn >  10 m3/h> ID="2">Qn και (50+-5)o C> ID="3">Συνεχής> ID="6">500 h"> ID="2">Qmax και (85+-5)o C> ID="3">Συνεχής> ID="6">200 h""> Προ της πρώτης δοκιμής και μετά από κάθε σειρά δοκιμών, προσδιορίζονται υπό τις αυτές συνθήκες τα κατ' ελάχιστον σφάλματα μετρήσεως στις κατωτέρω παροχές:  Qmin   Qt   0,5Qn   Qmax Σε κάθε δοκιμή, ο όγκος του ύδατος που διέρχεται δια του μετρητού πρέπει να είναι τόσος ώστε ο δείκτης ή ο κύλινδρος της υποδιαιρέσεως ελέγχου να πραγματοποιεί μία ή περισσότερες πλήρεις περιστροφές, τα δε αποτελέσματα της κυκλικής στρέψεως να  εξαλείφονται.  - Η δοκιμή αντοχής στα θερμικά σοκ περιλαμβάνει 25 κύκλους που εκτελούνται όπως κατωτέρω:   "" ID="1">85 +- 5o C> ID="2">Qmax> ID="3">8 min."> ID="1">-> ID="2">0> ID="3">1 έως 2 min."> ID="1">Ψυχρόν ύδωρ> ID="2">Qmax> ID="3">8 min."> ID="1">-> ID="2">0> ID="3">1 έως 2 min."> 5.2.5. Όροι εγκρίσεως προτύπου ΕΟΚ Ένα πρότυπο μετρητού εγκρίνεται:  α) όταν πληροί τις διοικητικές, τεχνικές και μετρολογικές προδιαγραφές της οδηγίας και του παραρτήματός της- β) όταν οι δοκιμές 1,2 και 3 που προβλέπονται στο 5.2.4.1. δείχνουν ότι πληροί τα μετρολογικά και τεχνολογικά χαρακτηριστικά των Μερών II και III του παρόντος παραρτήματος- γ) όταν μετά από κάθε δοκιμή του προγράμματος τεχνητής γηράνσεως και μετά τη δοκιμή αντοχής στα θερμικά σοκ, ουδεμία παρατηρείται διακύμανση της μετρήσεως, εν σχέσει προς την αρχική καμπύλη, ανώτερη του 1,5% μεταξύ της Qt και Qmax και του 3% μεταξύ της  Qmin και Qt.  5.3. Πιστοποιητικό εγκρίσεως προτύπου ΕΟΚ Το πιστοποιητικό εγκρίσεως προτύπου ΕΟΚ μπορεί να προβλέπει τη δυνατότητα πραγματοποιήσεως της δοκιμής ακριβείας με ψυχρό ύδωρ κατά τον αρχικό έλεγχο.  Τούτο δεν είναι δυνατόν παρά μόνο αν, κατά την εξέταση εγκρίσεως προτύπου ΕΟΚ, η μελέτη των κανόνων ισοδυναμίας θερμού-ψυχρού ύδατος επέτρεψε την καθιέρωση δοκιμής ακριβείας με ψυχρό ύδωρ και απέδειξε ότι ο μετρητής, κατά τη δοκιμή αυτή, τηρεί επίσης  και τα μέγιστα ανεκτά σφάλματα που προβλέπονται στο σημείο 2.1.  Στην περίπτωση αυτή, το πιστοποιητικό εγκρίσεως προτύπου ΕΟΚ μπορεί να προβλέπει την περιγραφή της δοκιμής αυτής καθώς επίσης και τις σχετικές με αυτήν απαιτήσεις ιδίως εκείνες που αφορούν τα ανεκτά σφάλματα και τις παροχές της δοκιμής.  VI. ΑΡΧΙΚΟΣ ΕΛΕΓΧΟΣ ΕΟΚ Η διαδικασία αρχικού ελέγχου ΕΟΚ διενεργείται σύμφωνα με την οδηγία 71/316/ΕΟΚ.  6.1. Μέσα ελέγχου Η αρχική δοκιμή ελέγχου ΕΟΚ διενεργείται σε τόπο εγκεκριμένο από τη μετρολογική υπηρεσία του Κράτους Μέλους.  Ο τόπος όπως και το υλικό δοκιμής πρέπει να επιτρέπουν την πραγματοποίηση του ελέγχου με ασφαλείς και αξιόπιστες συνθήκες, χωρίς απώλεια χρόνου για το άτομο το επιφορτισμένο με τον έλεγχο. Πρέπει να πληρούνται οι προδιαγραφές του σημείου 5.2.3., εκτός  σε ότι αφορά τις θερμοκρασίες εάν οι δοκιμές διενεργούνται με ψυχρό ύδωρ, σύμφωνα με ενδεχόμενες σχετικές διατάξεις του πιστοποιητικού εγκρίσεως προτύπου ΕΟΚ. Ο χώρος της δοκιμής μπορεί να οργανώνεται κατά τρόπο ώστε οι μετρητές να μπορούν να  διατάσσονται σε σειρά. Η πίεση εξόδου όλων των μετρητών πρέπει να είναι πάντοτε επαρκής ώστε να αποφεύγεται η δημιουργία φυσαλλίδων εντός του υγρού, μπορούν δε να απαιτούνται ειδικά μέτρα για την αποφυγή αλληλεπιδράσεων μεταξύ των μετρητών.  H εγκατάσταση μπορεί να φέρει αυτόματες διατάξεις, βαλβίδες by pass, μειωτήρες ροής κλπ., υπό την επιφύλαξη ότι κάθε δοκιμαστικό κύκλωμα μεταξύ των προς έλεγχο μετρητών και των δεξαμενών ελέγχου είναι αυστηρώς καθορισμένο και η εσωτερική στεγανότητά του  δύναται να ελέγχεται οποτεδήποτε.  Μπορεί να χρησιμοποιηθεί οποιοδήποτε σύστημα τροφοδοσίας σε ύδωρ, αλλά σε περίπτωση χρησιμοποιήσεως για τη δοκιμή πολλών κυκλωμάτων εν παραλλήλω, δεν θα πρέπει να παρουσιάζεται αλληλεπίδραση ασυμβίβαστη προς τις διατάξεις του σημείου 5.2.3.  Αν δεξαμενή ελέγχου υποδιαιρείται σε πολλά διαμερίσματα, η αντοχή των διαχωριστικών τοιχωμάτων πρέπει να είναι τέτοια ώστε ο όγκος ενός διαμερίσματος να μην ποικίλλει πλέον του 0,2% αναλόγως αν τα γειτονικά διαμερίσματα είναι πλήρη ή κενά.  6.2. Διενεργούμενες κατά τον έλεγχο εργασίες Οι μετρητές πρέπει να είναι σύμφωνοι προς ένα εγκεκριμένο πρότυπο. Ο αρχικός έλεγχος ΕΟΚ περιλαμβάνει δοκιμές στεγανότητος και ακριβείας.  6.2.1. Δοκιμή στεγανότητος Η δοκιμή στεγανότητος μπορεί να πραγματοποιηθεί με ψυχρό ύδωρ. Πρέπει να διαρκεί επί ένα λεπτό υπό πίεση κατά 1,6 φορές μεγαλύτερη της μεγίστης πιέσεως λειτουργίας. Κατά τη δοκιμή αυτή, ο μετρητής δεν πρέπει να παρουσιάζει ούτε διαρροή ούτε διαφυγή δια  των τοιχωμάτων.  6.2.2. Δοκιμή ακριβείας 6.2.2.1. Δοκιμή πραγματοποιούμενη με θερμό ύδωρ Η δοκιμή ακριβείας εκτελείται κατ' αρχήν με θερμό ύδωρ σε θερμοκρασία 50 +- 5oC και σε τρεις τιμές παροχής τουλάχιστον, περιλαμβανόμενες αντιστοίχως:  α) μεταξύ 0,9 Qmin και Qmax- β) μεταξύ Qt και 1,1 Qt- γ) μεταξύ Qmin και 1,1 Qmin- Κατά τη διάρκεια της δοκιμής αυτής, ο μετρητής πρέπει να τηρεί τα μέγιστα ανεκτά σφάλματα που προβλέπονται στο σημείο 2.1.  Όταν τα σφάλματα είναι όλα ταυτόσημα, ο μετρητής πρέπει να προσαρμόζεται κατά τρόπο ώστε όλα τα σφάλματα να μην υπερβαίνουν το ήμισυ του μεγίστου ανεκτού σφάλματος 6.2.2.2. Δοκιμή πραγματοποιουμένη με ψυχρό ύδωρ Η δοκιμή ακριβείας μπορεί να πραγματοποιείται με ψυχρό ύδωρ αν το προβλέπει το πιστοποιητικό εγκρίσεως προτύπου ΕΟΚ. Στην περίπτωση αυτή η δοκιμή θα εκτελείται σύμφωνα με τις λεπτομέρειες που αναγράφονται στο πιστοποιητικό αυτό.    (1) Qnείναι αριθμός ίσος προς την τιμή της Qn σε κυβικά μέτρα ανά ώρα.


Avis juridique important

|

32000L0035

Οδηγία 2000/35/ΕΚ του Ευρωπαϊκού Κοινοβουλίου και του Συμβουλίου, της 29ης Ιουνίου 2000, για την καταπολέμηση των καθυστερήσεων πληρωμών στις εμπορικές συναλλαγές

Επίσημη Εφημερίδα αριθ. L 200 της 08/08/2000 σ. 0035 - 0038

Οδηγία 2000/35/ΕΚ του Ευρωπαϊκού Κοινοβουλίου και του Συμβουλίουτης 29ης Ιουνίου 2000για την καταπολέμηση των καθυστερήσεων πληρωμών στις εμπορικές συναλλαγέςΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη :τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95,την πρόταση της Επιτροπής(1),τη γνώμη της Οικονομικής και Κοινωνικής Επιτροπής(2),Αποφασίζοντας με τη διαδικασία του άρθρου 251 της συνθήκης(3), υπό το πρίσμα του κοινού σχεδίου που εγκρίθηκε από την επιτροπή συνδιαλλαγής στις 4 Μαΐου 2000,Εκτιμώντας τα ακόλουθα:(1) Το Ευρωπαϊκό Κοινοβούλιο, στο ψήφισμά του σχετικά με το ολοκληρωμένο πρόγραμμα υπέρ των ΜΜΕ και της βιοτεχνίας(4), κάλεσε την Επιτροπή να υποβάλει προτάσεις για την αντιμετώπιση του προβλήματος των καθυστερήσεων πληρωμών.(2) Στις 12 Μαΐου 1995 η Επιτροπή εξέδωσε σύσταση σχετικά με τις προθεσμίες πληρωμής στις εμπορικές συναλλαγές(5).(3) Το Ευρωπαϊκό Κοινοβούλιο στο ψήφισμά του σχετικά με τη σύσταση της Επιτροπής για τις προθεσμίες πληρωμής στις εμπορικές συναλλαγές(6), κάλεσε την Επιτροπή να εξετάσει τη μετατροπή της σύστασής της σε πρόταση οδηγίας του Συμβουλίου η οποία θα πρέπει να υποβληθεί το συντομότερο δυνατόν.(4) Στις 29 Μαΐου 1997 η Οικονομική και Κοινωνική Επιτροπή διατύπωσε γνώμη σχετικά με την Πράσινη Βίβλο της Επιτροπής "Οι δημόσιες συμβάσεις στην Ευρωπαϊκή Ένωση: κατευθύνσεις και προβληματισμοί για το μέλλον"(7).(5) Στις 4 Ιουνίου 1997 η Επιτροπή δημοσίευσε ένα πρόγραμμα δράσης για την ενιαία αγορά, στο οποίο υπογράμμισε ότι το πρόβλημα των καθυστερήσεων πληρωμών αποτελεί ένα ολοένα και σοβαρότερο εμπόδιο για την επιτυχία της ενιαίας αγοράς.(6) Στις 17 Ιουλίου 1997 η Επιτροπή δημοσίευσε έκθεση σχετικά με τις καθυστερήσεις πληρωμών στις εμπορικές συναλλαγές(8), όπου συνόψιζε τα αποτελέσματα μιας αξιολόγησης των συνεπειών της σύστασης της Επιτροπής της 12ης Μαΐου 1995.(7) Οι επιχειρήσεις, και κυρίως οι μικρές και μεσαίες, επωμίζονται μεγάλα διοικητικά και οικονομικά βάρη εξαιτίας των υπερβολικά μεγάλων προθεσμιών πληρωμής και των καθυστερήσεων πληρωμών. Επιπλέον, τα προβλήματα αυτά αποτελούν βασική αιτία της αφερεγγυότητας που απειλεί την επιβίωση των επιχειρήσεων και οδηγούν στην απώλεια μεγάλου αριθμού θέσεων απασχόλησης.(8) Σε ορισμένα κράτη μέλη οι συμβατικές προθεσμίες πληρωμής διαφέρουν αισθητά από τον κοινοτικό μέσο όρο.(9) Οι διαφορές που υπάρχουν μεταξύ των κρατών μελών όσον αφορά τους κανόνες και τις πρακτικές πληρωμής παρακωλύουν την εύρυθμη λειτουργία της εσωτερικής αγοράς.(10) Η κατάσταση αυτή έχει ως αποτέλεσμα να περιορίζονται σημαντικά οι εμπορικές συναλλαγές μεταξύ των κρατών μελών. Αυτό αντιβαίνει προς το άρθρο 14 της συνθήκης, δεδομένου ότι οι επιχειρηματίες θα πρέπει να έχουν τη δυνατότητα να συναλλάσσονται σε όλη την εσωτερική αγορά υπό συνθήκες που να εξασφαλίζουν ότι οι διασυνοριακές συναλλαγές δεν συνεπάγονται μεγαλύτερους κινδύνους από τις εγχώριες πωλήσεις. Η εφαρμογή ουσιωδώς διαφορετικών κανόνων για τις εσωτερικές και τις διασυνοριακές συναλλαγές θα οδηγούσε σε στρεβλώσεις του ανταγωνισμού.(11) Οι πλέον πρόσφατες στατιστικές δείχνουν ότι, μετά την έκδοση της σύστασης της 12ης Μαΐου 1995, δεν έχει γίνει, στην καλύτερη περίπτωση, καμία βελτίωση όσον αφορά τις καθυστερήσεις πληρωμών σε πολλά κράτη μέλη.(12) Ο στόχος της καταπολέμησης των καθυστερήσεων πληρωμών στην εσωτερική αγορά δεν μπορεί να επιτευχθεί επαρκώς αν τα κράτη μέλη δρουν μεμονωμένα και συνεπώς μπορεί να επιτευχθεί καλύτερα σε κοινοτικό επίπεδο. Η παρούσα οδηγία δεν υπερβαίνει τα αναγκαία όρια για την επίτευξη του συγκεκριμένου στόχου. Συνεπώς, η παρούσα οδηγία είναι σύμφωνη, στο σύνολό της, με τις απαιτήσεις των αρχών της επικουρικότητας και της αναλογικότητας όπως ορίζονται στο άρθρο 5 της συνθήκης.(13) Η παρούσα οδηγία θα πρέπει να περιορίζεται στις πληρωμές που γίνονται ως αμοιβή για εμπορικές συναλλαγές και δεν διέπει τις συναλλαγές με τους καταναλωτές, τους τόκους που καταβάλλονται σε σχέση με άλλες πληρωμές, π.χ. πληρωμές δυνάμει της νομοθεσίας για τις επιταγές και τις συναλλαγματικές, ή τις πληρωμές στα πλαίσια αποζημίωσης, συμπεριλαμβανομένων των πληρωμών από τις ασφαλιστικές εταιρείες.(14) Το γεγονός ότι τα ελευθέρια επαγγέλματα καλύπτονται από την παρούσα οδηγία δεν σημαίνει ότι τα κράτη μέλη πρέπει να τα αντιμετωπίζουν ως επιχειρήσεις ή εμπόρους για σκοπούς που δεν καλύπτονται από την παρούσα οδηγία.(15) Η παρούσα οδηγία απλώς ορίζει τον όρο "εκτελεστός τίτλος" αλλά δεν ρυθμίζει τις διάφορες διαδικασίες αναγκαστικής εκτέλεσης ενός τέτοιου τίτλου ούτε τους όρους σύμφωνα με τους οποίους μπορεί να διακοπεί ή να ανασταλεί η αναγκαστική εκτέλεση ενός τέτοιου τίτλου.(16) Η καθυστέρηση πληρωμής αποτελεί παράβαση συμβατικής υποχρέωσης η οποία έχει γίνει οικονομικά ελκυστική για τους οφειλέτες στα περισσότερα κράτη μέλη λόγω των χαμηλών τόκων υπερημερίας ή/και της βραδύτητας των διαδικασιών είσπραξης. Πρέπει να γίνουν αποφασιστικές αλλαγές, συμπεριλαμβανομένης της αποζημίωσης των δανειστών για τις δαπάνες που υφίστανται, για να αναστραφεί αυτή η τάση και για να εξασφαλισθεί ότι οι συνέπειες των καθυστερήσεων πληρωμών θα είναι τέτοιες ώστε να αποθαρρύνονται τέτοιου είδους καθυστερήσεις.(17) Η εύλογη αποζημίωση για τα έξοδα είσπραξης πρέπει να εξετάζεται με την επιφύλαξη των εθνικών διατάξεων, σύμφωνα με τις οποίες ο εθνικός δικαστής μπορεί να χορηγεί στον δανειστή κάθε πρόσθετη αποζημίωση για τη ζημία που υπέστη από την καθυστερημένη πληρωμή του οφειλέτη, λαμβανομένου επίσης υπόψη ότι οι δαπάνες που έχουν προκύψει μπορεί να έχουν ήδη αντισταθμισθεί από τους τόκους για την καθυστερημένη πληρωμή.(18) Στην παρούσα οδηγία λαμβάνεται υπόψη το ζήτημα των μεγάλων συμβατικών περιόδων, και ιδίως η ύπαρξη ορισμένων κατηγοριών συμβάσεων, στις οποίες δικαιολογείται μεγαλύτερη προθεσμία πληρωμών σε συνδυασμό με ένα περιορισμό της ελευθερίας των συμβάσεων ή με υψηλότερο επιτόκιο.(19) Η παρούσα οδηγία θα πρέπει να απαγορεύει την κατάχρηση της ελευθερίας των συμβάσεων εις βάρος του δανειστή. Όταν μια συμφωνία υπηρετεί κυρίως το σκοπό της εξασφάλισης πρόσθετης ρευστότητας στον οφειλέτη εις βάρος του δανειστή, ή όταν ο κύριος ανάδοχος επιβάλλει στους προμηθευτές και τους υπεργολάβους του όρους πληρωμής οι οποίοι δεν δικαιολογούνται από τους όρους που ισχύουν γι' αυτόν, αυτοί μπορούν να θεωρηθούν ως παράγοντες που συνιστούν μια τέτοια κατάχρηση. Η παρούσα οδηγία δεν θίγει τις εθνικές διατάξεις σχετικά με τον τρόπο σύναψης των συμβάσεων ή τις διατάξεις που ρυθμίζουν την ισχύ συμβατικών ρητρών που είναι καταχρηστικές για τον οφειλέτη.(20) Οι συνέπειες των καθυστερήσεων πληρωμών μπορούν να λειτουργήσουν αποτρεπτικά μόνον αν συνοδεύονται από ταχείες και αποτελεσματικές για τον δανειστή διαδικασίες είσπραξης. Σύμφωνα με την αρχή της αποφυγής των διακρίσεων, που περιέχεται στο άρθρο 12 της συνθήκης, στις διαδικασίες αυτές θα πρέπει να έχουν πρόσβαση όλοι οι δανειστές που είναι εγκατεστημένοι στην Κοινότητα.(21) Είναι επιθυμητό να εξασφαλισθεί στους δανειστές η δυνατότητα να ασκούν το δικαίωμα παρακράτησης της κυριότητας σε όλη την Κοινότητα κατά τρόπο που δεν εισάγει διακριτική μεταχείριση, εφόσον η ρήτρα παρακράτησης της κυριότητας είναι έγκυρη με βάση τις εφαρμοστέες εθνικές διατάξεις που ορίζονται από το Ιδιωτικό Διεθνές Δίκαιο.(22) Η παρούσα οδηγία θα πρέπει να διέπει όλες τις εμπορικές συναλλαγές, ανεξαρτήτως του εάν αυτές διενεργούνται μεταξύ ιδιωτικών ή δημοσίων επιχειρήσεων ή μεταξύ επιχειρήσεων και δημοσίων αρχών, λαμβανομένου υπόψη του γεγονότος ότι οι τελευταίες προβαίνουν σε σημαντικό όγκο πληρωμών προς τις επιχειρήσεις. Κατά συνέπεια, θα πρέπει επίσης να διέπει όλες τις εμπορικές συναλλαγές μεταξύ των κυρίων αναδόχων και των προμηθευτών και υπεργολάβων τους.(23) Το άρθρο 5 της παρούσας οδηγίας προβλέπει ότι η διαδικασία είσπραξης μη αμφισβητουμένων οφειλών πρέπει να ολοκληρώνεται εντός βραχείας προθεσμίας σύμφωνα με την εθνική νομοθεσία αλλά δεν απαιτεί από τα κράτη μέλη να θεσπίσουν ειδική διαδικασία ή να τροποποιήσουν τις ισχύουσες νομικές τους διαδικασίες κατά συγκεκριμένο τρόπο,ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:Άρθρο 1Πεδίο εφαρμογήςΗ παρούσα οδηγία εφαρμόζεται σε όλες τις πληρωμές που έχουν χαρακτήρα αμοιβής στα πλαίσια εμπορικών συναλλαγών.Άρθρο 2ΟρισμοίΓια τους σκοπούς της παρούσας οδηγίας, νοούνται ως:1. "εμπορική συναλλαγή": κάθε συναλλαγή μεταξύ επιχειρήσεων ή μεταξύ επιχειρήσεων και δημόσιων αρχών, η οποία οδηγεί στην παράδοση αγαθών ή στην παροχή υπηρεσιών έναντι αμοιβής·"δημόσια αρχή": κάθε αναθέτουσα αρχή ή φορέας, όπως ορίζεται από τις οδηγίες για τις δημόσιες συμβάσεις [92/50/ΕΟΚ(9), 93/36/ΕΟΚ(10), 93/37/ΕΟΚ(11), συμπεριλαμβανομένης της οδηγίας 93/38/ΕΟΚ(12)]·"επιχείρηση": οιαδήποτε οργάνωση που ενεργεί στα πλαίσια της ανεξάρτητης οικονομικής ή επαγγελματικής της δραστηριότητας, ακόμη και αν αυτή ασκείται από ένα και μόνο πρόσωπο·2. "καθυστέρηση πληρωμής": η μη τήρηση της συμβατικής ή εκ του νόμου προθεσμίας πληρωμής·3. "παρακράτηση της κυριότητας": σημαίνει κάθε συμβατική συμφωνία, με βάση την οποία ο πωλητής διατηρεί την κυριότητα των πωλουμένων αγαθών μέχρις ότου εξοφληθεί πλήρως το τίμημα·4. "επιτόκιο που ορίζει η Ευρωπαϊκή Κεντρική Τράπεζα για τις βασικές της πράξεις αναχρηματοδότησης": το επιτόκιο που ισχύει για τέτοιες πράξεις στις προσφορές με σταθερό επιτόκιο. Στην περίπτωση κατά την οποία μια βασική πράξη αναχρηματοδότησης πραγματοποιήθηκε σύμφωνα με τη διαδικασία της προσφοράς με κυμαινόμενο επιτόκιο, το εν λόγω επιτόκιο αφορά το οριακό επιτόκιο το οποίο προέκυψε από την εν λόγω προσφορά. Αυτό ισχύει τόσο για τις δημοπρασίες με ενιαίο επιτόκιο όσο και για τις δημοπρασίες με κυμαινόμενο επιτόκιο.5. "εκτελεστός τίτλος": κάθε απόφαση ή διαταγή πληρωμής που εκδίδεται από δικαστήριο ή άλλη αρμόδια αρχή, είτε προς άμεση καταβολή είτε κατά δόσεις, η οποία παρέχει τη δυνατότητα στον δανειστή να απαιτήσει την είσπραξη του χρέους με αναγκαστική εκτέλεση έναντι του οφειλέτη στον ορισμό συμπεριλαμβάνονται οι αποφάσεις ή εντολές πληρωμής που είναι προσωρινά εκτελεστές και παραμένουν εκτελεστές ακόμα και σε περίπτωση που ο οφειλέτης ασκήσει ένδικο μέσο κατ' αυτών.Άρθρο 3Τόκος σε περίπτωση καθυστέρησης πληρωμής1. Τα κράτη μέλη διασφαλίζουν ότι:α) τόκος σύμφωνα με το στοιχείο δ) καθίσταται απαιτητός από την ημέρα που ακολουθεί την ημερομηνία πληρωμής ή το τέλος της περιόδου πληρωμής που ορίζει η συμβαση·β) εάν η ημερομηνία ή η περίοδος πληρωμής δεν ορίζεται στη σύμβαση, τόκος καθίσταται αυτόματα απαιτητός χωρίς να απαιτείται όχληση:i) 30 ημέρες μετά την ημερομηνία παραλαβής από του οφειλέτη του τιμολογίου ή άλλης ισοδύναμης αίτησης για πληρωμή, ήii) εάν η ημερομηνία παραλαβής του τιμολογίου ή της ισοδύναμης αίτησης για πληρωμή είναι αβέβαιη, 30 ημέρες μετά την παραλαβή των αγαθών ή την παροχή υπηρεσιών, ήiii) εάν ο οφειλέτης έχει παραλάβει το τιμολόγιο ή την ισοδύναμη αίτηση για πληρωμή πριν από τα αγαθά ή τις υπηρεσίες, 30 ημέρες μετά την παραλαβή των αγαθών ή την παροχή υπηρεσιών, ήiv) εάν προβλέπεται από το νόμο ή τη σύμβαση διαδικασία αποδοχής ή ελέγχου με την οποία επαληθεύεται η αντιστοιχία των αγαθών ή υπηρεσιών με τα οριζόμενα στη σύμβαση, και εάν ο οφειλέτης λάβει το τιμολόγιο ή την ισοδύναμη αίτηση για πληρωμή νωρίτερα ή την ημερομηνία κατά την οποία διενεργείται η αποδοχή ή ο έλεγχος, 30 ημέρες μετά από αυτή την τελευταία ημερομηνία·γ) ο δανειστής δικαιούται τόκο υπερημερίας στο βαθμό που:i) έχει εκπληρώσει τις συμβατικές και νομικές του υποχρεώσεις καιii) δεν έχει λάβει το οφειλόμενο ποσό εγκαίρως, εκτός εάν δεν ευθύνεται ο οφειλέτης για την καθυστέρηση·δ) το ύψος των τόκων υπερημερίας ("νόμιμο επιτόκιο"), τους οποίους υποχρεούται να καταβάλει ο οφειλέτης, ισούται με το άθροισμα του επιτοκίου που εφαρμόζει η Ευρωπαϊκή Κεντρική Τράπεζα στην πλέον πρόσφατη κύρια πράξη αναχρηματοδότησής της η οποία πραγματοποιείται πριν από την πρώτη ημερολογιακή ημέρα του οικείου εξαμήνου ("επιτόκιο αναφοράς"), συν τουλάχιστον 7 εκατοστιαίες μονάδες ("περιθώριο"), εκτός αν η σύμβαση ορίζει άλλως. Για κράτος μέλος που δεν συμμετέχει στο τρίτο στάδιο της Οικονομικής και Νομισματικής Ένωσης, το επιτόκιο αναφοράς που αναφέρεται παραπάνω είναι το αντίστοιχο επιτόκιο που ορίζει η κεντρική του τράπεζα. Σε αμφότερες τις περιπτώσεις, το επιτόκιο αναφοράς το οποίο ισχύει την πρώτη ημερολογιακή ημέρα του οικείου εξαμήνου ισχύει για τους επόμενους έξι μήνες·ε) με εξαίρεση την περίπτωση κατά την οποία ο οφειλέτης δεν ευθύνεται για την καθυστέρηση, ο δανειστής δικαιούται να ζητήσει από τον οφειλέτη εύλογη αποζημίωση για όλα τα σχετικά έξοδα είσπραξης που οφείλονται στην καθυστερημένη πληρωμή του τελευταίου. Τα εν λόγω έξοδα είσπραξης ανταποκρίνονται στις αρχές της διαφάνειας και της αναλογικότητας όσον αφορά τη σχετική οφειλή. Τα κράτη μέλη, σεβόμενα τις προαναφερθείσες αρχές, μπορούν να καθορίζουν ανώτατα ποσά όσον αφορά τα έξοδα είσπραξης για διαφορετικά επίπεδα οφειλής.2. Για ορισμένες κατηγορίες συμβάσεων που θα καθοριστούν από την εθνική νομοθεσία, τα κράτη μέλη μπορούν να καθορίζουν την προθεσμία μετά την οποία τόκος καθίσταται απαιτητός σε 60 το πολύ ημέρες, με την προϋπόθεση ότι περιορίζουν τη δυνατότητα των συμβαλλομένων μερών να υπερβαίνουν την προθεσμία αυτή ή ότι καθορίζονν υποχρεωτικό επιτόκιο που υπερβαίνει καταφανώς το νόμιμο επιτόκιο.3. Τα κράτη μέλη προβλέπουν ότι μια συμφωνία ως προς την ημερομηνία πληρωμής ή ως προς τις συνέπειες της καθυστέρησης η οποία δεν είναι σύμφωνη με τις διατάξεις της παραγράφου 1 στοιχεία β) έως δ) και της παραγράφου 2, είτε δεν είναι εκτελεστή είτε γεννά αξίωση αποζημίωσης εάν, συνεκτιμωμένων όλων των περιστάσεων της υπόθεσης, συμπεριλαμβανομένων των συναλλακτικών ηθών και της φύσης του προϊόντος, είναι κατάφωρα καταχρηστική για τον δανειστή. Για την εκτίμηση του τυχόν κατάφωρα καταχρηστικού χαρακτήρα μιας συμφωνίας για του δανειστή, λαμβάνεται υπόψη μεταξύ άλλων κατά πόσον ο οφειλέτης διαθέτει οιονδήποτε αντικειμενικό λόγο απόκλισης από τις διατάξεις της παραγράφου 1 στοιχεία β) έως δ) και της παραγράφου 2. Σε περίπτωση που μια τέτοια συμφωνία χαρακτηρισθεί ως κατάφωρα καταχρηστική, εφαρμόζονται τα εκ του νόμου προβλεπόμενα, εκτός εάν τα εθνικά δικαστήρια καθορίσουν διαφορετικούς όρους που είναι δίκαιοι.4. Τα κράτη μέλη εξασφαλίζουν, προς όφελος των δανειστών και των ανταγωνιστών, την ύπαρξη επαρκών και αποτελεσματικών μέσων ώστε να αποτρέπεται η συνέχιση της χρησιμοποίησης όρων που είναι κατάφωρα καταχρηστικοί κατά την έννοια της παραγράφου 3.5. Στα μέσα που αναφέρονται στην παράγραφο 4 περιλαμβάνονται διατάξεις βάσει των οποίων οργανώσεις που είναι επισήμως αναγνωρισμένες, ή έχουν έννομο συμφέρον, να εκπροσωπούν τα συμφέροντα μικρομεσαίων επιχειρήσεων, μπορούν να προσφύγουν, σύμφωνα με τη σχετική εθνική νομοθεσία, στα δικαστήρια ή στα αρμόδια διοικητικά όργανα ισχυριζόμενες ότι συμβατικοί όροι διατυπωμένοι για γενική χρήση είναι κατάφωρα καταχρηστικοί κατά την έννοια της παραγράφου 3, ώστε να μπορούν να εφαρμόσουν κατάλληλα και αποτελεσματικά μέσα για να αποτραπεί η συνέχιση της χρησιμοποίησης τέτοιων όρων.Άρθρο 4Παρακράτηση της κυριότητας1. Τα κράτη μέλη ορίζουν, σύμφωνα με τις εφαρμοστέες εθνικές διατάξεις που προβλέπονται από το Ιδιωτικό Διεθνές Δίκαιο, ότι ο πωλητής διατηρεί την κυριότητα των αγαθών μέχρις ότου εξοφληθεί πλήρως το τίμημα, εφόσον έχει συμφωνηθεί ρητώς μεταξύ του αγοραστή και του πωλητή, πριν από την παράδοση των αγαθών, ρήτρα παρακράτησης της κυριότητας.2. Τα κράτη μέλη δύνανται να θεσπίσουν ή να διατηρήσουν διατάξεις όσον αφορά τις προκαταβολές πληρωμών οι οποίες έχουν ήδη πραγματοποιηθεί από τον οφειλέτη.Άρθρο 5Διαδικασίες είσπραξης για μη αμφισβητούμενες απαιτήσεις1. Τα κράτη μέλη εξασφαλίζουν ότι ένας εκτελεστός τίτλος μπορεί να εκδίδεται, ασχέτως του ύψους της οφειλής, κανονικά εντός 90 ημερολογιακών ημερών από την κατάθεση της αγωγής ή αίτησης του δανειστή στο δικαστήριο ή σε άλλη αρμόδια αρχή, εφόσον δεν υπάρχει αμφισβήτηση της οφειλής ή πτυχών της διαδικασίας. Το καθήκον αυτό επιτελείται από τα κράτη μέλη σύμφωνα με τις αντίστοιχες εθνικές νομοθετικές, κανονιστικές και διοικητικές διατάξεις.2. Οι αντίστοιχες εθνικές νομοθετικές, κανονιστικές και διοικητικές διατάξεις εφαρμόζουν τους ίδιους όρους σε όλους τους δανειστές που είναι εγκατεστημένοι στην Ευρωπαϊκή Κοινότητα.3. Στο χρονικό διάστημα των 90 ημερών που αναφέρεται στην παράγραφο 1 δεν περιλαμβάνονται:α) οι προθεσμίες κοινοποιήσεως ή επιδόσεως εγγράφων·β) οι καθυστερήσεις για τις οποίες ευθύνεται ο δανειστής, όπως π.χ. ο χρόνος που δαπανάται για τη διόρθωση αιτήσεων.4. Το παρόν άρθρο δεν θίγει τις διατάξεις της σύμβασης των Βρυξελλών για τη δικαιοδοσία και εκτέλεση των αποφάσεων σε αστικές και εμπορικές υποθέσεις(13).Άρθρο 6Μεταφορά στο εσωτερικό δίκαιο1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία πριν από τις 8 Αυγούστου 2002. Ενημερώνουν αμέσως την Επιτροπή σχετικά.Οι διατάξεις αυτές όταν θεσπίζονται από τα κράτη μέλη αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομερείς διατάξεις της αναφοράς αυτής εκδίδονται από τα κράτη μέλη.2. Τα κράτη μέλη μπορούν να διατηρήσουν σε ισχύ ή να θεσπίσουν διατάξεις ευνοϊκότερες για τον δανειστή από τις διατάξεις που απαιτούνται για τη συμμόρφωση με την παρούσα οδηγία.3. Κατά τη μεταφορά στο εσωτερικό δίκαιο, τα κράτη μέλη μπορούν να εξαιρούν:α) τις οφειλές που αποτελούν αντικείμενο διαδικασίας αφερεγγυότητας η οποία έχει κινηθεί κατά του οφειλέτη·β) τις συμβάσεις που έχουν συναφθεί πριν από τις 8 Αυγούστου 2002 καιγ) απαιτήσεις καταβολής τόκων ύψους κάτω των πέντε ευρώ.4. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα τον οποίο διέπει η παρούσα οδηγία.5. Η Επιτροπή, δύο έτη μετά τις 8 Αυγούστου 2002, αναλαμβάνει την επισκόπηση, μεταξύ άλλων, του νομίμου επιτοκίου, των συμβατικών προθεσμιών πληρωμής και των καθυστερήσεων πληρωμών, προκειμένου να αξιολογήσει τον αντίκτυπο στις εμπορικές συναλλαγές και τη λειτουργία της νομοθεσίας στην πράξη. Τα αποτελέσματα της επισκόπησης αυτής, καθώς και άλλων επισκοπήσεων γνωστοποιούνται στο Ευρωπαϊκό Κοινοβούλιο και το Συμβούλιο, συνοδευόμενα, όπου κρίνεται απαραίτητο, από προτάσεις για βελτίωση της παρούσας οδηγίας.Άρθρο 7Έναρξη ισχύοςΗ παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Άρθρο 8ΑποδέκτεςΗ παρούσα οδηγία απευθύνεται στα κράτη μέλη.Λουξεμβούργο, 29 Ιουνίου 2000.Για το Ευρωπαϊκό ΚοινοβούλιοΗ ΠρόεδροςN. FontaineΓια το ΣυμβούλιοΟ ΠρόεδροςN. Marques da Costa(1) ΕΕ C 168 της 3.6.1998, σ. 13 και ΕΕ C 374 της 3.12.1998, σ. 4.(2) ΕΕ C 407 της 28.12.1998, σ. 50.(3) Γνώμη τον Ευρωπαϊκού Κοινοβουλίου της 17ης Σεπτεμβρίου 1998 (ΕΕ C 313 της 12.10.1998, σ. 142), κοινή θέση του Συμβουλίου της 29ης Ιουλίου 1999 (ΕΕ C 284 της 6.10.1999, σ. 1) και απόφαση του Ευρωπαϊκού Κοινοβουλίου της 16ης Δεκεμβρίου 1999 (δεν έχει ακόμα δημοσευθεί στην Επίσημη Εφημερίδα). Απόφαση του Ευρωπαϊκού Κοινοβουλίου της 15ης Ιουνίου 2000 και απόφαση του Συμβουλίου της 18ης Μαΐου 2000.(4) ΕΕ C 323 της 21.11.1994, σ. 19.(5) ΕΕ L 127 της 10.6.1995, σ. 19.(6) ΕΕ C 211 της 22.7.1996, σ. 43.(7) ΕΕ C 287 της 22.9.1997, σ. 92.(8) ΕΕ C 216 της 17.7.1997, σ. 10.(9) ΕΕ L 209 της 24.7.1992, σ. 1.(10) ΕΕ L 199 της 9.8.1993, σ. 1.(11) ΕΕ L 199 της 9.8.1993, σ. 54.(12) ΕΕ L 199 της 9.8.1993, σ. 84.(13) Παγιωμένη μορφή στην ΕΕ C 27 της 26.1.1998, σ. 3.


Avis juridique important

|

31980L0233

Οδηγία 80/233/ΕΟΚ της Επιτροπής της 21ης Νοεμβρίου 1979 προσαρμόζουσα στην τεχνολογική πρόοδο την οδηγία 76/756/ΕΟΚ του Συμβουλίου περί προσεγγίσεως των νομοθεσιών των κρατών μελών των αναφερομένων στην εγκατάσταση των διατάξεων φωτισμού και φωτεινής σηματοδοτήσεως των οχημάτων με κινητήρα και των ρυμουλκουμένων τους

Επίσημη Εφημερίδα αριθ. L 051 της 25/02/1980 σ. 0008 - 0018 Φινλανδική ειδική έκδοση: Κεφάλαιο 13 τόμος 10 σ. 0192  Ελληνική ειδική έκδοση: Κεφάλαιο 13 τόμος 9 σ. 0108  Σουηδική ειδική έκδοση: Κεφάλαιο 13 τόμος 10 σ. 0192  Ισπανική ειδική έκδοση: Κεφάλαιο 13 τόμος 11 σ. 0010  Πορτογαλική ειδική έκδοση : Κεφάλαιο 13 τόμος 11 σ. 0010

ΟΔΗΓΙΑ ΤΗΣ ΕΠΙΤΡΟΠΗΣ - της 21ης Νοεμβρίου 1979  προσαρμόζουσα στην τεχνολογική πρόοδο την οδηγία 76/756/ΕΟΚ  του Συμβουλίου περί προσεγγίσεως των νομοθεσιών των κρατών  μελών των αναφερομένων στην εγκατάσταση των διατάξεων  φωτισμού και φωτεινής σηματοδοτήσεως των οχημάτων με  κινητήρα και των ρυμουλκουμένων τους - (80/233/ΕΟΚ)  Η  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη: τη  συνθήκη περί ιδρύσεως της Ευρωπαϊκής Οικονομικής  Κοινότητος,την οδηγία 70/156/ΕΟΚ του Συμβουλίου της 6ης  Φεβρουαρίου 1970 περί προσεγγίσεως των νομοθεσιών των κρατών  μελών των αναφερομένων στην έγκριση των οχημάτων με κινητήρα  και των ρυμουλκουμένων τους (1), ως ετροποποιήθη τελευταία  με την οδηγία 78/547/ΕΟΚ (2), και ιδίως τα άρθρα 11, 12 και  13,(1) ΕΕ αριθ. Ν 42 της 23.2.1970, σ.1.(2) ΕΕ αριθ. Ν 168  της 26.6.1978, σ.39.την οδηγία 76/756/ΕΟΚ του Συμβουλίου  της 27ης Ιουλίου 1976 περί προσεγγίσεως των νομοθεσιών των  κρατών μελών των αναφερομένων στην εγκατάσταση των διατάξεων  φωτισμού και φωτεινής σηματοδοτήσεως των οχημάτων με  κινητήρα και των ρυμουλκουμένων τους (3),(3) ΕΕ αριθ. Ν 262  της 27.9.1976, σ.1.Εκτιμώντας:ότι, χάρη στην κτηθείσα  πείρα και λαμβάνοντας υπόψη την παρούσα κατάσταση της  τεχνολογίας, είναι τώρα δυνατόν ορισμένες προδιαγραφές να  καταστούν πληρέστερες και να προσαρμοσθούν καλύτερα στις  πραγματικές συνθήκες δοκιμής ότι των τροποποιήσεων αυτών θα  επακολουθήσουν άλλες τροποποιήσεις, που είναι υπό μελέτη, οι  οποίες θα καταστήσουν ορισμένες προδιαγραφές αυστηρότερες,  για να αυξηθεί η ασφάλεια τόσο των επιβατών των οχημάτων  όσον και των άλλων χρησιμοποιούντων την οδό ότι τα μέτρα  που προβλέπονται στην οδηγία αυτή είναι σύμφωνα με τη γνώμη  της Επιτροπής για την Προσαρμογή στην Τεχνολογική Πρόοδο των  Οδηγιών των αναφερομένων στην Εξάλειψη των Τεχνικών Εμποδίων  στις Συναλλαγές στον Τομέα των Οχημάτων με Κινητήρα,ΕΞΕΔΩΣΕ  ΤΗΝ ΠΑΡΟΥΣΑ ΟΔΗΓΙΑ:ρθρο 1Η οδηγία 76/756/ΕΟΚ  τροποποιείται ως εξής:1. Τα άρθρα 2 και 3 αντικαθίστανται  από το άρθρο 2 που ακολουθεί:«ρθρο 21. Από της 1ης Μαΐου  1980, τα κράτη μέλη δεν δύνανται:- να αρνηθούν για ένα  τύπον οχήματος την έγκριση ΕΟΚ ή τη χορήγηση του εγγράφου  που προβλέπεται στο άρθρο 10 παράγραφος 1 τελευταί περίπτωση  της οδηγίας 70/156/ΕΟΚ, ή την έγκριση από εθνικής πλευράς,-  να απαγορεύουν την κατά πρώτον έναρξη κυκλοφορίας των  οχημάτων, για λόγους που αφορούν στην εγκατάσταση των  διατάξεων φωτισμού και φωτεινής σηματοδοτήσεως των οχημάτων,  υποχρεωτικών ή προαιρετικών, που απαριθμούνται στα σημεία  1.5.7. έως 1.5.20 του παραρτήματος Ι αν η εγκατάσταση των εν  λόγω διατάξεων φωτισμού και φωτεινής σηματοδοτήσεως του  εξεταζομένου τύπου οχήματος ή οχημάτων ανταποκρίνεται στις  προδιαγραφές της παρούσης οδηγίας.2. Από της 1ης Ιανουαρίου  1981, τα κράτη μέλη:- δεν δύνανται να χορηγούν πλέον το  έγγραφο που προβλέπεται στο άρθρο 10 παράγραφος 1 τελευταία  περίπτωση της οδηγίας 70/156/ΕΟΚ για έναν τύπο οχήματος του  οποίου η εγκατάσταση των εν λόγω διατάξεων φωτισμού και  φωτεινής σηματοδοτήσεως δεν ανταποκρίνεται στις προδιαγραφές  της παρούσης οδηγίας,- δύνανται να αρνηθούν την έγκριση από  εθνικής πλευράς ενός τύπου οχήματος του οποίου η εγκατάσταση  των εν λόγω διατάξεων φωτισμού και φωτεινής σηματοδοτήσεως  δεν ανταποκρίνεται στις προδιαγραφές της παρούσης  οδηγίας.3. Από της 1ης Οκτωβρίου 1982, τα κράτη μέλη  δύνανται να απαγορεύσουν την κατά πρώτον έναρξη κυκλοφορίας  των οχημάτων για τα οποία εχορηγήθη βεβαίωση κατ’εφαρμογή  του άρθρου 10 της οδηγίας 70/156/ ΕΟΚ όσον αφορά στην  εγκατάσταση των εν λόγω διατάξεων φωτισμού και φωτεινής  σηματοδοτήσεως και για τα οποία οχήματα η εγκατάσταση των εν  λόγω διατάξεων φωτισμού και φωτεινής σηματοδοτήσεως δεν  ανταποκρίνεται στις προδιαγραφές της παρούσης οδηγίας.»2.  Τα άρθρα 4,5,6 και 7 μετατρέπονται αντιστοίχως στα άρθρα  3,4,5 και 6.3. Τα παραρτήματα Ι και ΙΙ τροποποιούνται  σύμφωνα πρός το παράρτημα της παρούσης οδηγίας.ρθρο 2Τα  κράτη μέλη θέτουν σε ισχύ τις διατάξεις που είναι αναγκαίες  προκειμένου να συμμορφωθούν προς την παρούσα οδηγία το  αργότερο μέχρι της 30ής Απριλίου 1980. Ενημερώνουν αμέσως  επ’αυτού την Επιτροπή.ρθρο 3Η παρούσα οδηγία απευθύνεται  στα κράτη μέλη.Έγινε στις Βρυξέλλες, στις 21 Νοεμβρίου  1979.Για την Επιτροπή*tienne DAVIGNONΜέλος της  ΕπιτροπήςΠΑΡΑΡΤΗΜΑΤροποποιήσεις των παραρτημάτων της  οδηγίας 76/756/ΕΟΚΠΑΡΑΡΤΗΜΑ Ι:ΤΟΠΟΘΕΤΗΣΗ ΤΩΝ ΔΙΑΤΑΞΕΩΝ  ΦΩΤΙΣΜΟΥ ΚΑΙ ΦΩΤΕΙΝΗΣ ΣΗΜΑΤΟΔΟΤΗΣΕΩΣΤο σημείο 1.3  τροποποιείται ως εξής:«1.3. Κενό όχημαΩς «κενό όχημα»  νοείται το έτοιμο προς κίνηση όχημα, ως ορίζεται στο σημείο  2.6 του παραρτήματος Ι, υπόδειγμα δελτίου πληροφοριών, της  οδηγίας 70/156/ΕΟΚ, αλλά χωρίς οδηγό.»Το σημείο 1.5.3.  τροποποιείται ως εξής:«1.5.3. Ομαδοποιημένοι φανοίΩς  «ομαδοποιημένοι φανοί» νοούνται οι συσκευές που έχουν  διακριτές υάλους ή διακριτά τα τμήματα των υάλων, τις  φωτεινές πηγές διακριτές, αλλά το ίδιο κέλυφος.»Το σημείο  1.5.4 τροποποιείται ως εξής:«1.5.4. Συνδυασμένοι φανοίΩς  «συνδυασμένοι φανοί» νοούνται οι συσκευές που έχουν  διακριτές υάλους ή διακριτά τα τμήματα των υάλων, αλλά την  ίδια φωτεινή πηγή και το ίδιο κέλυφος.»Το σημείο 1.5.20  τροποποιείται ως εξής:«1.5.20. ΑντανακλαστήραςΩς  «αντανακλαστήρας» νοείται μία διάταξη που χρησιμεύει για να  δεικνύει την παρουσία ενός οχήματος με ανάκλαση του φωτός  που προέρχεται από μια φωτεινή πηγή μη συνδεόμενη με το  όχημα αυτό, όταν ο παρατηρητής είναι τοποθετημένος πλησίον  της αναφερομένης φωτεινής πηγής.Στην παρούσα οδηγία δεν  θεωρούνται ως αντανακλαστήρες:- οι πινακίδες κυκλοφορίας  που αντανακλούν το φως προς τα οπίσω,- τα σήματα που  αντανακλούν το φως προς τα οπίσω τα οποία αναφέρονται στην  ευρωπαϊκή σύμβαση περί διεθνούς οδικής κυκλοφορίας των  επικινδύνων εμπορευμάτων (ADR),- οι άλλες πινακίδες και  σήματα που αντανακλούν το φως προς τα οπίσω που  χρησιμοποιούνται σύμφωνα με τις εξειδικεύσεις χρήσεως ενός  κράτους μέλους όσον αφορά σε ορισμένες κατηγορίες οχημάτων ή  ορισμένες χρήσεις.»Το σημείο 1.6.1 τροποποιείται ως  εξής:«1.6.1. Φωτίζουσα περιοχή ενός φανού φωτισμούΩς  «φωτίζουσα περιοχή ενός φανού φωτισμού» (σημεία 1.5.7 έως  1.5.10) νοείται η ορθή προβολή του ολικού ανοίγματος του  κατόπρου επί ενός εγκαρσίου επιπέδου. Αν ο φανός φωτισμού  δεν έχει κάτοπτρο, εφαρμόζεται ο ορισμός του σημείου 1.6.2.  Αν η(οι) ύαλος(οι) του φανού δεν καλύπτει(ουν) παρά ένα  τμήμα του ολικού ανοίγματος του κατόπτρου δεν λαμβάνεται  υπόψη παρά μόνο η προβολή του τμήματος αυτού.Στην περίπτωση  ενός φανού διασταυρώσεως, η φωτίζουσα περιοχή περιορίζεται  από το ίχνος της εμφανούς διακοπής επί της υάλου. Αν το  κάτοπτρο και η ύαλος ρυθμίζονται το ένα σε σχέση με το άλλο,  χρησιμοποιείται η θέση μέσης ρυθμίσεως.»Το σημείο 1.6.4  τροποποιείται ως εξής:«1.6.4. Εμφανής επιφάνειαΩς «εμφανής  επιφάνεια» σε μία καθορισμένη διεύθυνση παρατηρήσεως νοείται  η ορθή πλροβολή της επιφανείας εξόδου του φανού επί ενός  επιπέδου καθέτου στη διεύθυνση παρατηρήσεως (βλ. σχέδιο στο  συμπληρωματικό παράρτημα 2) και εφαπτομένου στο πλέον  εξωτερικό σημείο της υάλου.»Μετά το σημείο 1.6.4  προστίθεται το ακόλουθο νέο σημείο 1.6.5:«1.6.5. Επιφάνεια  εξόδου του φωτόςΩς «επιφάνεια εξόδου του φωτός» νοείται το  σύνολο ή ένα τμήμα της εξωτερικής επιφάνειας της διαφανούς  υάλου που περιβάλλει τη διάταξη φωτισμού ή φωτεινής  σηματοδοτήσεως και το οποίο της επιτρέπει να πληροί τις  φωτομετρικές και χρωματομετρικές απαιτήσεις.»Το σημείο 1.8  τροποποιείται ως εξής:«1.8. Κέντρο αναφοράςΩς «κέντρο  αναφοράς» νοείται η τομή του άξονα αναφοράς με την επιφάνεια  εξόδου του φωτός. Το κέντρο αυτό αναφοράς πρέπει να  υποδεικνύεται από τον κατασκευαστή του φανού.»Το σημείο 1.9  τροποποιείται ως εξής:«1.9 Γωνίες γεωμετρικής ορατότητοςΩς  «γωνίες γεωμετρικής ορατότητος» νοούνται οι γωνίες που  καθορίζουν τη ζώνη της ελάχιστης στερεάς γωνίας εντός της  οποίας η εμφανής επιφάνεια του φανού πρέπει να είναι ορατή.  Η εν λόγω ζώνη στερεάς γωνίας προσδιορίζεται από τα σφαιρικά  τμήματα των οποίων το κέντρο συμπίπτει με το κέντρο αναφοράς  του φανού και των οποίων ο ισημερινός είναι παράλληλος προς  το έδαφος. Για τον προσδιορισμό των τμημάτων αυτών  λαμβάνεται ως αρχή ο άξονας αναφοράς. Οι οριζόντιες γωνίες β  αντιστοιχούν στο γεωγραφικό μήκος και οι κατακόρυφες γωνίες  α στο γεωγραφικό πλάτος. Στο εσωτερικό των γωνιών  γεωμετρικής ορατότητος δεν πρέπει να υπάρχει εμπόδιο ως προς  τη διάδοση του φωτός από ένα τυχόν τμήμα της εμφανούς  επιφάνειας του φανού παρατηρουμένου από το άπειρο.Αν οι  μετρήσεις πραγματοποιούνται σε μια απόσταση από το φανό  μικρότερη, η διεύθυνση παρατηρήσεως πρέπει να μετατοπίζεται  παράλληλα ώστε να καταλήγουμε στην ίδια ακρίβεια.Στο  εσωτερικό των γωνιών γεωμετρικής ορατότητος δεν λαμβάνονται  υπόψη τα εμπόδια που υπήρχον ήδη κατά την επικύρωση του  φανού.Αν ένα τυχόν τμήμα της εμφανούς επιφάνειας του φανού  αποκρύπτεται, όταν τοποθετείται ο φανός, από ένα τυχόν τμήμα  του οχήματος, πρέπει να αποδειχθεί ότι το μη αποκρυπτόμενο  τμήμα του φανού είναι ακόμη σύμφωνο με τις φωτομετρικές  τιμές που εξειδικεύνονται για την επικύρωση της διατάξεως ως  οπτικής μονάδος (βλ.εικόνα κατωτέρω).»" ΑΝΑΦΟΡΑ ΣΕ ΓΡΑΦΙΚΟ  "Το σημείο 1.12. τροποποιείται ως εξής:«1.12. Μοναδικός  φανόςΩς «μοναδικός φανός» νοείται ένας απομεμονωμένος φανός  ή κάθε σύνολο φανών, παρομοίων ή όχι, που έχουν την ίδια  λειτουργία και εκπέμπουν φως του ιδίου χρώματος,  αποτελούμενο από συσκευές των οποίων οι φανοί έχουν  φωτίζουσες περιοχές οι οποίες, προβαλλόμενες πάνω στο ίδιο  εγκάρσιο επίπεδο, καταλαμβάνουν τουλάχιστον 60% της  επιφανείας του μικροτέρου ορθογωνίου παραλληλόγραμμου που  περιγράφεται στις περιοχές αυτές, υπό την επιφύλαξη ότι ένα  τέτοιο σύνολο έχει επικυρωθεί ως μοναδικός φανός εφόσον  απαιτείται η επικύρωση αυτή.Αυτή η δυνατότητα συνδυασμού  δεν εφαρμόζεται στους φανούς πορείας, στους φανούς  διασταυρώσεως και στους εμπροσθίους φανούς ομίχλης.»Το  σημείο 1.14 τροποιείται ως εξής:«1.14. Απόσταση μεταξύ δύο  φανώνΩς «απόσταση μεταξύ δύο φανών» προσανατολισμένων κατά  την ίδια διεύθυνση, νοείται η μικρότερη απόσταση μεταξύ των  ορθών προβολών επί ενός επιπέδου καθέτου στους άξονες  αναφοράς, των περιγραμμάτων των δύο φωτιζουσών περιοχών  προσδιοριζομένων ως καθορίζεται στο σημείο 1.6 ανάλογα με  την περίπτωση. Είναι δυνατόν πάντως να μετρηθεί η απόσταση  μεταξύ των δύο φανών χωρίς να προσδιορισθούν ακριβώς τα  περιγράμματα των φωτιζουσών περιοχών, όταν η απόσταση  εμφανώς είναι μεγαλύτερη από τις ελάχιστες απαιτήσεις της  οδηγίας.»Μετά το σημείο 1.17. προστίθεται το ακόλουθο νέο  σημείο 1.18:«1.18. ΈδαφοςΩς «έδαφος» νοείται η επιφάνεια  επί της οποίας ευρίσκεται το όχημα και η οποία πρέπει να  είναι αισθητώς οριζοντία.»Το σημείο 2.2.2 τροποποιείται ως  εξής:«2.2.2. Κατάλογος των διατάξεων που προβλέπονται από  τον κατασκευαστή για τη συγκρότηση του εξοπλισμού φωτισμού  και φωτεινής σηματοδοτήσεως. Ο κατάλογος δύναται να περιέχει  για κάθε λειτουργία πολλούς τύπους διατάξεων. Κάθε τύπος  πρέπει να έχει καταλλήλως πιστοποιηθεί (ιδίως σήμα  επικυρώσεως, εμπορική επωνυμία του κατασκευαστού κλπ.).»Το  σημείο 2.2.4 τροποποιείται ως εξής:«2.2.4 τροποποιείται ως  εξής:«2.2.4. Σχήμα(τα) που δίδει(ουν) για κάθε φανό την  ένδειξη των φωτιζουσών περιοχών κατά την έννοια του σημείου  1.6, όταν ο άξονας αναφοράς είναι αυτός που έχει ορισθεί στο  σημείο 1.7 και το κέντρο αναφοράς είναι αυτό που έχει  ορισθεί στο σημείο 1.8.»Το σημείο 3.5.1 τροποποιείται ως  εξής:«3.5.1. Να είναι συμμετρικά τοποθετημένοι σε σχέση με  το διάμηκες στο μέσο του οχήματος επίπεδο (η εκτίμηση αυτή  γίνεται σύμφωνα με το εξωτερικό γεωμετρικό σχήμα του φανού  και όχι σύμφωνα με το άκρο της φωτιζούσης περιοχής του που  ορίζεται στο σημείο 1.6).»Το σημείο 3.5.2 τροποποιείται ως  εξής:«3.5.2. Ο ένας να είναι συμμετρικός του άλλου σε σχέση  με το διάμηκες στο μέσο του οχήματος επίπεδο. Ο όρος αυτός  δεν εφαρμόζεται στην εσωτερική δομή του φανού.»Το σημείο  3.8 τροποποιείται ως εξής:«3.8. Το μέγιστο ύψος υπεράνω του  εδάφους μετρείται από το υψηλότερο σημείο της φωτιζούσης  περιοχής και το ελάχιστο ύψος από το χαμηλότερο σημείο. Στην  περίπτωση των φανών διασταυρώσεως, η μέτρηση του ελαχίστου  ύψους σε σχέση με το έδαφος πραγματοποιείται από το κατώτερο  άκρο του κατόπτρου.»Μετά το σημείο 3.8 προστίθεται το  ακόλουθο νέο σημείο 3.8.1:«3.8.1. Η θέση, όσον αφορά το  πλάτος, προσδιορίζεται από το άκρο της φωτιζούσης περιοχής  που είναι πλέον απομεμακρυσμένη από το διάμηκες στο μέσο του  οχήματος επίπεδο όταν γίνεται αναφορά στο ολικό πλάτος και  από τα εσωτερικά άκρα της φωτιζούσης περιοχής όταν γίνεται  αναφορά στην απόσταση που χωρίζει τους φανούς.»Το σημείο  3.10 τροποποιείται ως εξής:«3.10. Κανένα ερυθρό φως που  προέρχεται από ένα φανό που αναφέρεται στο σημείο 1.5 δεν  πρέπει να είναι ορατό εκ των έμπροσθεν και κανένα λευκό φως  που προέρχεται από ένα φανό που αναφέρεται στο σημείο 1.5  δεν πρέπει να είναι ορατό εκ των όπισθεν εκτός του φανού  οπισθοπορίας. Δεν πρέπει να ληφθούν υπόψη γι’αυτό το σκοπό  οι διατάξεις φωτισμού του εσωτερικού του οχήματος.Η συνθήκη  αυτή εξακριβώνεται ως ακολούθως:»Το σημείο 3.10.1.  τροποποιείται ως εξής:«3.10.1. Γιά την ορατότητα ενός  ερυθρού φανού εκ των έμπροσθεν πρέπει να μην υπάρχει άμεση  ορατότητα της επιφανείας εξόδου του φωτός ενός ερυθρού φανού  για τον οφθαλμό ενός παρατηρητού που μετατοπίζεται εντός της  ζώνης 1 ενός εγκαρσίου επιπέδου που ευρίσκεται σε απόσταση  25 m έμπροσθεν του οχήματος (βλ. συμπληρωματικό παράρτημα 3,  εικόνα 1).»Το σημείο 3.10.2 τροποποιείται ως εξής:«3.10.2.  Για την ορατότητα ενός λευκού φανού εκ των όπισθεν πρέπει να  μην υπάρχει άμεση ορατότης της επιφανείας εξόδου του φωτός  ενός λευκού φανού για τον οφθαλμό ενός παρατηρητού που  μετατοπίζεται εντός της ζώνης 2 ενός εγκαρσίου επιπέδου που  ευρίσκεται σε απόσταση 25 m όπισθεν του οχήματος (βλ.  συμπληρωματικό παράρτημα 3, εικόνα 2).»Το σημείο 3.11  τροποποιείται ως εξής:«3.11. Οι ηλεκτρικές συνδέσεις πρέπει  να είναι τέτοιες ώστε οι εμπρόσθιοι φανοί θέσεως, οι  οπίσθιοι φανοί θέσεως, οι φανοί όγκου όταν υπάρχουν και η  διάταξη φωτισμού της οπισθίας πινακίδος κυκλοφορίας να μη  δύναται να είναι αναμμένοι και σβηστοί παρά μόνο  ταυτόχρονα.Η συνθήκη αυτή δεν εφαρμόζεται παρά μόνο όταν  χρησιμοποιούνται οι εμπρόσθιοι και οπίσθιοι φανοί θέσεως ως  φανοί σταθμεύσεως.»Το σημείο 3.15.3. τροποποιείται ως  εξής:«3.15.3. Σε περίπτωση ελαττωματικής λειτουργίας του  χειρισμού αποκρύψεως ή άλλων ελαττωματικών λειτουργιών που  αναφέρονται στα σημεία 3.15.2.1 και 3.15.2.2, μια κρυφή  διάταξη φωτισμού πρέπει να δύναται να τεθεί σε θέση χρήσεως  χωρίς τη μεσολάβηση εργαλείων.»Το σημείο 3.15.6.  τροποποιείται ως εξής:«3.15.6. Όταν η διάταξη αποκρύψεως  ευρίσκεται σε θερμοκρασία που περιλαμβάνεται μεταξύ -30 και  +50 C, ο φανός πρέπει να δύναται να λάβει την τελική θέση  ανοίγματος εντός των τριών δευτερολέπτων που ακολουθούν τον  αρχικό χειρισμό του οργάνου χειρισμού.»Μετά το σημείο  3.15.6. προστίθεται το ακόλουθο νέο σημείο 3.16:«3. 16.  Αριθμός φανώνΟ αριθμός των τοποθετημένων επί του οχήματος  φανών πρέπει να είναι ίσος προς τον(τους) αριθμό(ούς) που  προσδιορίζεται(ονται) στο υποσημείο 2 των σημείων 4.1 έως  4.17.»Το σημείο 4.1.4.3 τροποποιείται ως εξής:«4.1.4.3.  Κατά μήκος:στο εμπρόσθιο τμήμα του οχήματος και  τοποθετημένος με τέτοιον τρόπο ώστε το εκπεμπόμενο φως να  μην είναι αίτιο οχλήσεως για τον οδηγό, ούτε αμέσως ούτε  εμμέσως μέσω των κατόπτρων οδηγήσεως και/ή μέσω άλλων  ανακλωσών επιφανειών του οχήματος.»Το σημείο 4.1.5.  τροποποιείται ως εξής:«4.1.5. Γεωμετρική ορατότηςΗ  ορατότης της φωτιζούσης περιοχής, συμπεριλαμβανομένης της  ορατότητος μέσα στις ζώνες που δεν φαίνονται φωτισμένες κατά  τη θεωρούμενη διεύθυνση παρατηρήσεως, πρέπει να εξασφαλισθεί  στο εσωτερικό ενός αποκλίνοντος χώρου που περιορίζεται από  τις γενέτειρες που άπτονται στο όλο μήκος του περιγράμματος  της φωτιζούσης περιοχής και που σχηματίζουν γωνία  τουλάχιστον 5  ως προς τον άξονα αναφοράς του προβολέως. Ως  αρχή μετρήσεως των γωνιών γεωμετρικής ορατότητος λαμβάνεται  το περίγραμμα της προβολής της φωτιζούσης περιοχής επί ενός  εγκαρσίου επιπέδου που είναι εφαπτόμενο στο εσωτερικό τμήμα  της υάλου του προβολέως.»Το σημείο 4.1.11 τροποποιείται ως  εξής:«4.1.11. ΕνδεικτικόΕνδεικτικό ενάρξεως λειτουργίας  υποχρεωτικό.»το σημείο 4.2.5 τροποποιείται ως εξής:«4.2.5.  Γεωμετρική ορατότηςΚαθορίζεται εκ των γωνίων α και β κατά  την έννοια του σημείου 1.9:α = 15  προς τα άνω και 10  προς  τα κάτω.β = 45  προς το εξωτερικό και 10  προς το  εσωτερικό.Δοθέντος ότι οι φωτομετρικές τιμές που  απαιτούνται για τους φανούς διασταυρώσεως δεν καλύπτουν όλο  το πεδίο γεωμετρικής ορατότητος, μια ελάχιστη τιμή 1 cd μέσα  στον απομένοντα χώρο απαιτείται κατά τη διάρκεια της  εγκρίσεως. Η παρουσία τοιχωμάτων ή άλλου εξοπλισμού πλησίον  του προβολέα δεν πρέπει να αποτελεί αφορμή για δευτερεύοντα  φαινόμενα που είναι ενοχλητικά για τους άλλους  χρησιμοποιούντες την οδό.»Το σημείο 4.2.11 τροποποιείται ως  εξής:«4.2.11. ΕνδεικτικόΕνδεικτικό προαιρετικό.»Το σημείο  4.3. 11 τροποποιείται ως εξής:«4.3.11. Ενδεικτικό  Ενδεικτικό προαιρετικό.»Το σημείο 4.4.11  τροποποιείται ως  εξής:«4.4.11. ΕνδεικτικόΕνδεικτικό προαιρετικό.»Το σημείο  4.5.3 τροποποιείται ως εξής:«4.5.3. Σχήμα τοποθετήσεωςΑ. 2  εμπρόσθιοι φανοί δείκτες πορείας (κατηγορία 1).2 οπίσθιοι  φανοί δείκτες πορείας (κατηγορία 2)2 πλευρικοί  επαναληπτικοί φανοί δείκτες πορείας (κατηγορία 5).Όταν  έχουν τοποθετηθεί φανοί που συνδυάζουν τις λειτουργίες  εμπροσθίων φανών δεικτών πορείας (κατηγορία 1) και των  πλευρικών επαναληπτικών φανών δεικτών πορείας (κατηγορία 5),  είναι δυνατόν να τοποθετηθούν δύο συμπληρωματικοί πλευρικοί  επαναληπτικοί φανοί δείκτες πορείας (κατηγορία 5) για να  ικανοποιηθούν οι συνθήκες ορατότητος που απαιτούνται στο  σημείο 4.5.5.Β. 2 οπίσθιοι φανοί δείκτες πορείας (κατηγορία  2).»Το σημείο 4.5.4.1 τροποποιείται ως εξής:«4.5.4.1 Κατά  πλάτος:Το άκρο της φωτιζούσης περιοχής το πλέον  απομεμακρυσμένο από το διάμηκες στο μέσο του οχήματος  επίπεδο δεν πρέπει να ευρίσκεται περισσότερο από 400 mm από  το πλέον προεξέχον άκρο του οχήματος.Η ελάχιστη απόσταση  μεταξύ των εσωτερικών άκρων των δύο φωτιζουσών περιοχών  πρέπει να είναι 600 mm. Όταν η κατακόρυφη απόσταση μεταξύ  του οπισθίου φανού δείκτη πορείας και του αντιστοίχου  οπισθίου φανού θέσεως είναι ίση ή μικρότερη των 300 mm, η  απόσταση μεταξύ του ακρότατου του πλάτους απ’άκρου σε άκρο  του οχήματος και του εξωτερικού άκρου της φωτιζούσης  περιοχής του οπισθίου φανού δείκτου πορείας δεν πρέπει να  είναι πλέον των 50 mm μεγαλύτερη από την απόσταση μεταξύ του  ακρότατου του πλάτους απ’άκρου σε άκρο του οχήματος και του  εξωτερικού άκρου της φωτιζούσης περιοχής του αντιστοίχου  οπισθίου φανού θέσεως.Για τους εμπροσθίους φανούς δείκτες  πορείας, η φωτίζουσα περιοχή πρέπει να απέχει τουλάχιστον 40  mm από τη φωτίζουσα περιοχή των φανών διασταυρώσεως ως  επίσης και των εμπροσθίων φανών ομίχλης, αν υπάρχουν. Μια  μικρότερη απόσταση είναι δεκτή αν η φωτεινή ένταση στον  άξονα αναφοράς του φανού δείκτη πορείας είναι τουλάχιστον  ίση με 400 cd.»Το σημείο 4.5.8 τροποποιείται ως  εξής:«4.5.8. Δεν δύναται να συνδυασθείμε έναν άλλο φανό.  Δύναται πάντως να συνδυάζεται με τους δείκτες πορείας μιας  άλλης κατηγορίας.»Το σημείο 4.5.11 τροποποιείται ως  εξής:«4.5.11. ΕνδεικτικόΕνδεικτικό λειτουργίας υποχρεωτικό  για όλους τους εμπροσθίους και οπισθίους φανούς-δείκτες  πορείας. Δύναται να είναι οπτικό ή ακουστικό,ή και τα δύο.  Αν είναι οπτικό, πρέπει να αναβοσβήνει και να σβήνει ή να  παραμένει αναμμένο χωρίς να αναβοσβήνει ή να παρουσιάζει μια  σημαντική αλλαγή συχνότητος τουλάχιστον στην περίπτωση  ελαττωματικής λειτουργίας ενός οιουδήποτε εκ των εμπροσθίων  ή οπισθίων φανών-δεικτών πορείας. Αν είναι αποκλειστικά  ακουστικό, πρέπει να είναι ευκρινώς αντιληπτό διά της ακοής  και να παρουσιάζει μία σημαντική αλλαγή της συχνότητος  τουλάχιστον στην περίπτωση ελαττωματικής λειτουργίας ενός  οιουδήποτε εκ των εμπροσθίων και οπισθίων φανών δεικτών  πορείας.Όταν ένα όχημα με κινητήρα έχει εξοπλισθεί για να  έλκει ένα ρυμουλκούμενο, πρέπει να είναι εφοδιασμένο με ένα  ειδικό οπτικό ενδεικτικό λειτουργίας για τους φανούς-δείκτες  πορείας του ρυμουλκούμενου εκτός αν το ενδεικτικό του  έλκοντος οχήματος επιτρέπει τη διάγνωση της βλάβης ενός  οιουδήποτε από τους φανούς-δείκτες πορείας του συνόλου του  οχήματος που διεμορφώθη τοιουτοτρόπως.»Το σημείο 4.6.10  τροποποιείται ως εξής:«4.6.10. Ηλεκτρική σύνδεση  λειτουργίαςΗ θέση σε λειτουργία του σήματος πρέπει να  πραγματοποιείται με ένα διακριτικό όργανο χειρισμού που  επιτρέπει το σύγχρονο αναβόσβημα όλων των φανών-δεικτών  πορείας.»Το σημείο 4.6.11 τροποποιείται ως εξής:«4.6.11.  ΕνδεικτικόΕνδεικτικό ενάρξεως λειτουργίας υποχρεωτικό.  Φωτεινό ενδεικτικό που αναβοσβήνει και το οποίο δύναται να  λειτουργεί σε συνδυασμό με το ή τα ενδεικτικά που  προδιαγράφονται στο σημείο 4.5.11.»Το σημείο 4.7.11  τροποποιείται ως εξής:«4.7.11. ΕνδεικτικόΕνδεικτικό  προαιρετικό. Αν υπάρχει, αυτό το ενδεικτικό πρέπει να είναι  ένα ενδεικτικό λειτουργίας αποτελούμενο από ένα φωτεινό  ενδεικτικό που δεν αναβοσβήνει και το οποίο ανάβει  σε  περίπτωση ελαττωματικής λειτουργίας των φανών  πεδήσεως.»Συμπληρωματικό παράρτημα 2: Το σχέδιο  αντικαθίσταται από το ακόλουθο σχέδιο:" ΑΝΑΦΟΡΑ ΣΕ ΓΡΑΦΙΚΟ  "ΠΑΡΑΡΤΗΜΑ ΙΙΤο σημείο 15 τροποποιείται ως εξής:«15.  Επισυνάπτονται τα ακόλουθα έγγραφα, που φέρουν τον αριθμό  εγκρίσεως που αναφέρεται ανωτέρω:......Κατάλογος(οι) των  διατάξεων που προβλέπονται από τον κατασκευαστή για το  φωτισμό και τη φωτεινή σηματοδότηση. Για κάθε διάταξη  αναφέρονται το βιομηχανικό σήμα και το σήμα επικυρώσεως.»Τα  έγγραφα αυτά διαβιβάζονται στις αρμόδιες αρχές των άλλων  κρατών μελών μετά από ρητή αίτηση αυτών.


Avis juridique important

|

32003L0069

Οδηγία 2003/69/ΕΚ της Επιτροπής, της 11ης Ιουλίου 2003, για την τροποποίηση του παραρτήματος της oδηγίας 90/642/ΕΟΚ του Συμβουλίου σχετικά με τα ανώτατα όρια υπολειμμάτων chlormequat, lambda-cyhalothrin, kresoxim-methyl, azoxystrobin και ορισμένων διθειοκαρβαμικών ενώσεων (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 175 της 15/07/2003 σ. 0037 - 0044

Οδηγία 2003/69/ΕΚ της Επιτροπήςτης 11ης Ιουλίου 2003για την τροποποίηση του παραρτήματος της oδηγίας 90/642/ΕΟΚ του Συμβουλίου σχετικά με τα ανώτατα όρια υπολειμμάτων chlormequat, lambda-cyhalothrin, kresoxim-methyl, azoxystrobin και ορισμένων διθειοκαρβαμικών ενώσεων(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 90/642/ΕΟΚ του Συμβουλίου, της 27ης Νοεμβρίου 1990, που αφορά τον καθορισμό των ανώτατων περιεκτικοτήτων για τα κατάλοιπα φυτοφαρμάκων επάνω ή μέσα σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών(1), όπως τροποποιήθηκε τελευταία από τον κανονισμό (ΕΚ) αριθ. 806/2003(2), και ιδίως το άρθρο 7,Εκτιμώντας τα ακόλουθα:(1) Για τα προϊόντα φυτικής προέλευσης, περιλαμβανομένων των οπωροκηπευτικών, τα ανώτατα όρια υπολειμμάτων αντικατοπτρίζουν τη χρήση των ελάχιστων ποσοτήτων φυτοφαρμάκων που είναι αναγκαία για την αποτελεσματική προστασία των φυτών και τα οποία εφαρμόζονται κατά τρόπο ώστε η ποσότητα των υπολειμμάτων να είναι η μικρότερη δυνατή και αποδεκτή από πρακτική και τοξικολογική άποψη, λαμβάνοντας υπόψη, ιδίως, την προστασία του περιβάλλοντος και την εκτιμώμενη λήψη μέσω της διατροφής από τους καταναλωτές. Τα κοινοτικά ανώτατα όρια υπολειμμάτων (ΑΟΥ - MLR) αντιπροσωπεύουν τις μέγιστες ποσότητες των εν λόγω υπολειμμάτων, που είναι δυνατόν να ανιχνευθούν στα γεωργικά προϊόντα όταν οι παραγωγοί ακολουθούν τις ορθές γεωργικές πρακτικές.(2) Τα ΑΟΥ για τα φυτοφάρμακα αποτελούν αντικείμενο συνεχούς εξέτασης και τροποποιούνται για να ληφθούν υπόψη νέες πληροφορίες και στοιχεία. Τα ανώτατα όρια υπολειμμάτων καθορίζονται στο κατώτερο όριο αναλυτικού προσδιορισμού όταν από την επιτρεπόμενη χρήση των προϊόντων φυτοπροστασίας δεν προκύπτουν ανιχνεύσιμες ποσότητες υπολειμμάτων φυτοφαρμάκων μέσα ή πάνω στα τρόφιμα, ή όταν δεν επιτρέπεται η χρήση τους, ή όταν οι χρήσεις που έχουν επιτραπεί από τα κράτη μέλη δεν στηρίζονται στα απαιτούμενα στοιχεία, ή όταν η χρήση τους σε τρίτες χώρες, η οποία συνεπάγεται την παρουσία υπολειμμάτων μέσα ή πάνω σε τρόφιμα που είναι δυνατόν να διατεθούν στο εμπόριο στην κοινοτική αγορά, δεν στηρίζονται στα εν λόγω αναγκαία στοιχεία.(3) Για το chlormequat τα κράτη μέλη και οι εμπλεκόμενοι φορείς πληροφόρησαν την Επιτροπή πως η μόλυνση των αχλαδιών λόγω της παρουσίας υπολειμμάτων chlormequat στο περιβάλλον λόγω προγενέστερης χρήσης συνεχίζει να είναι σημαντική. Τα στοιχεία από τις παρατηρήσεις δείχνουν πως η μείωση των υπολειμμάτων είναι τόσο βραδεία, ώστε το προσωρινό ΑΟΥ που προβλέπεται από την οδηγία 90/642/ΕΟΚ πρέπει να συνεχίσει να ισχύει για τρία ακόμη έτη.(4) Για τα lambda-cyhalothrin, kresoxim-methyl, azoxystrobin και mancozeb υπεβλήθησαν στα κράτη μέλη εισηγητές αιτήσεις για νέες ή τροποποιημένες χρήσεις. Οι χρήσεις αυτές αξιολογήθηκαν και εξήχθη το συμπέρασμα πως δεν θα πρέπει να προκαλέσουν υπερβολική έκθεση των καταναλωτών.(5) Όσον αφορά το mancozeb είναι αδύνατον με τη σημερινή μέθοδο συνηθισμένης ανάλυσης να διακριθεί από τις άλλες διθειοκαρβαμικές ενώσεις [maneb, mancozeb, metiram, propineb και zineb (το άθροισμα εκφράζεται ως CS2)], κατά συνέπεια ο ορισμός του υπολείμματος καλύπτει ολόκληρη την ομάδα των διθειοκαρβαμικών ενώσεων.(6) Η Επιτροπή συμπέρανε ότι είναι σκόπιμο να τροποποιήσει ορισμένα ΑΟΥ λόγω του ενδεχόμενου κινδύνου για τους καταναλωτές. Είναι σημαντικό τα κράτη μέλη να λάβουν συμπληρωματικά μέτρα διαχείρισης του κινδύνου για την αποτελεσματική προστασία των καταναλωτών.(7) Η έκθεση των καταναλωτών, καθ' όλη τη διάρκεια της ζωής τους και βραχυπρόθεσμα, στα φυτοφάρμακα που καλύπτει η παρούσα οδηγία μέσω τροφίμων εκτιμήθηκε και αξιολογήθηκε σύμφωνα με τις διαδικασίες και πρακτικές που χρησιμοποιούνται στην Ευρωπαϊκή Κοινότητα, λαμβάνοντας υπόψη τις κατευθυντήριες γραμμές της Παγκόσμιας Οργάνωσης Υγείας(3). Υπολογίστηκε ότι τα ΑΟΥ που καθορίζονται στην παρούσα οδηγία δεν θα οδηγήσουν σε απαράδεκτη έκθεση των καταναλωτών.(8) Στις περιπτώσεις που κρίθηκε αναγκαίο, η οξεία έκθεση των καταναλωτών στα φυτοφάρμακα αυτά μέσω των τροφίμων, που ενδέχεται να περιέχουν υπολείμματα των εν λόγω φυτοφαρμάκων, εκτιμήθηκε και αξιολογήθηκε σύμφωνα με τις διαδικασίες και πρακτικές που χρησιμοποιούνται στην Ευρωπαϊκή Κοινότητα, λαμβανομένων υπόψη των κατευθυντηρίων γραμμών που δημοσιεύτηκαν από την Παγκόσμια Οργάνωση Υγείας. Συμπεραίνεται πως η παρουσία των υπολειμμάτων φυτοφαρμάκων σε επίπεδο ίσο ή κατώτερο από τα ΑΟΥ που καθορίζονται στην παρούσα οδηγία δεν προκαλούν οξείες τοξικές επιδράσεις.(9) Ζητήθηκε η γνώμη των εμπορικών εταίρων της Κοινότητας στο πλαίσιο του Παγκοσμίου Οργανισμού Εμπορίου σχετικά με τα ΑΟΥ που καθορίζονται στην παρούσα οδηγία και ελήφθησαν υπόψη οι παρατηρήσεις τους.(10) Έχουν ληφθεί υπόψη οι γνώμες της επιστημονικής επιτροπής φυτών, και ιδίως οι συμβουλές και συστάσεις σχετικά με την μεθοδολογία που πρέπει να εφαρμοσθεί για την προστασία των καταναλωτών από τα γεωργικά προϊόντα στα οποία έχουν χρησιμοποιηθεί φυτοφάρμακα.(11) Συνεπώς, το παράρτημα της oδηγίας 90/642/ΕΟΚ πρέπει να τροποποιηθεί αναλόγως.(12) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Το παράρτημα ΙΙ της oδηγίας 90/642/ΕΟΚ τροποποιείται ως εξής:1. Στη σειρά που αναφέρεται στο kresoxim-methyl στις φράουλες, η τιμή "0,2 (p) mg/kg" αντικαθίσταται από την τιμή "1 (p) mg/kg".2. Στη σειρά που αναφέρεται στις διθειοκαρβαμικές ενώσεις: "Maneb, mancozeb, metiram, propineb και zineb (το άθροισμα εκφράζεται ως CS2)", η τιμή στα ραπάνια "0,2 mg/kg" αντικαθίσταται από την τιμή "2 mg/kg", η τιμή στα φρέσκα κρεμμυδάκια "0,05* mg/kg" αντικαθίσταται από την τιμή "1 mg/kg".3. Στη σειρά για το chlormequat στα αχλάδια, η υποσημείωση (t) αντικαθίσταται από το ακόλουθο κείμενο:"(t) Προσωρινό ΑΟΥ 0,3 mg/kg θα ισχύει μέχρι τις 31 Ιουλίου 2006."4. Οι σειρές που αφορούν την azoxystrobin και την lambda-cyhalothrin αντικαθίστανται από τις γραμμές που περιλαμβάνονται στο παράρτημα της παρούσας οδηγίας.Άρθρο 2Τα κράτη μέλη θεσπίζουν και δημοσιεύουν τις διατάξεις που απαιτούνται για να συμμορφωθούν με την παρούσα οδηγία πριν από τις 31 Ιουλίου 2003, το αργότερο. Ενημερώνουν αμέσως την Επιτροπή σχετικά.Εφαρμόζουν τα μέτρα αυτά από την 1η Αυγούστου 2003.Όταν τα κράτη μέλη θεσπίζουν τις εν λόγω διατάξεις, οι διατάξεις αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.Άρθρο 3Η παρούσα οδηγία αρχίζει να ισχύει την έβδομη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.Άρθρο 4Η παρούσα οδηγία απευθύνεται στα κράτη μέλη.Βρυξέλλες, 11 Ιουλίου 2003.Για την ΕπιτροπήDavid ByrneΜέλος της Επιτροπής(1) ΕΕ L 350 της 14.12.1990, σ. 71.(2) ΕΕ L 122 της 16.5.2003, σ. 1.(3) Κατευθυντήριες γραμμές για την πρόβλεψη της λήψης υπολειμμάτων φυτοφαρμάκων μέσω της διατροφής (αναθεωρημένη έκδοση), που καταρτίστηκαν από το πρόγραμμα GEMS/Food (πρόγραμμα παρακολούθησης και αξιολόγησης της μόλυνσης των τροφίμων του παγκόσμιου συστήματος επιτήρησης περιβάλλοντος) σε συνεργασία με την επιτροπή του Codex για τα υπολείμματα φυτοφαρμάκων που δημοσιεύτηκαν από την Παγκόσμια Οργάνωση Υγείας το 1997 (WHO/FSF/FOS/97.7).ΠΑΡΑΡΤΗΜΑ">ΘΕΣΗ ΠΙΝΑΚΑ>"


title: Οδηγία 2006/82/ΕΚ της Επιτροπής, της 23ης Οκτωβρίου 2006 , για την προσαρμογή της οδηγίας 91/321/ΕΟΚ σχετικά με τα παρασκευάσματα για βρέφη και τα παρασκευάσματα δεύτερης βρεφικής ηλικίας και της οδηγίας 1999/21/ΕΚ σχετικά με τα διαιτητικά τρόφιμα που προορίζονται για ειδικούς ιατρικούς σκοπούς, λόγω της προσχώρησης της Βουλγαρίας και της Ρουμανίας

text:
               20.12.2006

               EL

               Επίσημη Εφημερίδα της Ευρωπαϊκής Ένωσης

               L 362/94

      ΟΔΗΓΊΑ 2006/82/ΕΚ ΤΗΣ ΕΠΙΤΡΟΠΉΣ

   της 23ης Οκτωβρίου 2006
   για την προσαρμογή της οδηγίας 91/321/ΕΟΚ σχετικά με τα παρασκευάσματα για βρέφη και τα παρασκευάσματα δεύτερης βρεφικής ηλικίας και της οδηγίας 1999/21/ΕΚ σχετικά με τα διαιτητικά τρόφιμα που προορίζονται για ειδικούς ιατρικούς σκοπούς, λόγω της προσχώρησης της Βουλγαρίας και της Ρουμανίας
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη Συνθήκη για την προσχώρηση της Βουλγαρίας και της Ρουμανίας, και ιδίως το άρθρο 4 παράγραφος 3,
   την Πράξη Προσχώρησης της Βουλγαρίας και της Ρουμανίας, και ιδίως το άρθρο 56,
   Εκτιμώντας τα ακόλουθα:

               (1)

               Σύμφωνα με το άρθρο 56 της Πράξης Προσχώρησης, όταν ορισμένες πράξεις οι οποίες παραμένουν σε ισχύ μετά την 1η Ιανουαρίου 2007 πρέπει να προσαρμοστούν λόγω της προσχώρησης, και οι σχετικές προσαρμογές δεν προβλέπονται από την Πράξη Προσχώρησης ή τα Παραρτήματά της, οι αναγκαίες προσαρμογές πρέπει να εγκριθούν από την Επιτροπή για όλες τις περιπτώσεις για τις οποίες η Επιτροπή εξέδωσε την αρχική πράξη.

               (2)

               Σύμφωνα με την Τελική Πράξη της διάσκεψης που εκπόνησε τη Συνθήκη Προσχώρησης, τα Υψηλά Συμβαλλόμενα Μέρη κατέληξαν σε πολιτική συμφωνία όσον αφορά δέσμη προσαρμογών στις πράξεις των οργάνων οι οποίες απαιτούνται λόγω της προσχώρησης και καλούν το Συμβούλιο και την Επιτροπή να εκδώσουν τις εν λόγω προσαρμογές πριν από την προσχώρηση, οι οποίες θα συμπληρωθούν και θα επικαιροποιηθούν, εφόσον απαιτείται, προκειμένου να λάβουν υπόψη την εξέλιξη της νομοθεσίας της Ένωσης.

               (3)

               Επομένως, η οδηγία 91/321/ΕΟΚ της Επιτροπής, της 14ης Μαΐου 1991 σχετικά με τα παρασκευάσματα για βρέφη και τα παρασκευάσματα δεύτερης βρεφικής ηλικίας (1) και η οδηγία 1999/21/ΕΚ της Επιτροπής, της 25ης Μαρτίου 1999, σχετικά με τα διαιτητικά τρόφιμα που προορίζονται για ειδικούς ιατρικούς σκοπούς (2) πρέπει να τροποποιηθούν αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Οι οδηγίες 91/321/ΕΟΚ και 1999/21/ΕΚ τροποποιούνται όπως ορίζεται στο παράρτημα.
   Άρθρο 2
   1.   Τα κράτη μέλη θεσπίζουν και δημοσιεύουν τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία το αργότερο κατά την ημερομηνία προσχώρησης της Βουλγαρίας και της Ρουμανίας στην Ευρωπαϊκή Ένωση. Ανακοινώνουν αμέσως στην Επιτροπή το κείμενο των εν λόγω διατάξεων καθώς και πίνακα αντιστοιχίας μεταξύ αυτών των διατάξεων και της παρούσας οδηγίας.
   Εφαρμόζουν τις εν λόγω διατάξεις από την ημερομηνία προσχώρησης της Βουλγαρίας και της Ρουμανίας στην Ευρωπαϊκή Ένωση.
   Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν αναφορά στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Ο τρόπος αυτής της αναφοράς καθορίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στους τομείς που διέπονται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει με την επιφύλαξη και από την ημερομηνία ενάρξεως ισχύος της Συνθήκης για την προσχώρηση της Βουλγαρίας και της Ρουμανίας.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 23 Οκτωβρίου 2006.

            Για την Επιτροπή

         Olli REHN

            Μέλος της Επιτροπής

      (1)  ΕΕ L 175 της 4.7.1991, σ. 35.

      (2)  ΕΕ L 91 της 7.4.1999, σ. 29.

      ΠΑΡΑΡΤΗΜΑ
      ΕΛΕΥΘΕΡΗ ΚΥΚΛΟΦΟΡΙΑ ΤΩΝ ΕΜΠΟΡΕΥΜΑΤΩΝ
      ΤΡΟΦΙΜΑ

                  1.

                  31991 L 0321: Οδηγία 91/321/ΕΟΚ της Επιτροπής, της 14ης Μαΐου 1991, σχετικά με τα παρασκευάσματα για βρέφη και τα παρασκευάσματα δεύτερης βρεφικής ηλικίας (ΕΕ L 175, 4.7.1991, σ. 35), όπως τροποποιήθηκε από:

                              —

                              11994 N: Πράξη περί των όρων προσχώρησης και των προσαρμογών στις συνθήκες — Προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας (ΕΕ C 241, 29.8.1994, σ. 21),

                              —

                              31996 L 0004: Οδηγία 96/4/ΕΚ της Επιτροπής της 16.2.1996 (ΕΕ L 49, 28.2.1996, σ. 12),

                              —

                              31999 L 0050: Οδηγία 1999/50/ΕΚ της Επιτροπής της 25.5.1999 (ΕΕ L 139, 2.6.1999, σ. 29),

                              —

                              12003 T: Πράξη περί των όρων προσχώρησης και των προσαρμογών στις συνθήκες — Προσχώρηση στην Ευρωπαϊκή Ένωση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας (ΕΕ L 236, 23.9.2003, σ. 33),

                              —

                              32003 L 0014: Οδηγία 2003/14/ΕΚ της Επιτροπής της 10.2.2003 (ΕΕ L 41, 14.2.2003, σ. 37).

                              α)

                              Στο άρθρο 7, παράγραφος 1, μετά τους όρους «počiatočná dojčenská výživa» και «následná dojčenská výživa» προστίθενται οι εξής όροι:

                                          «—

                                          στη βουλγαρική:
                                          “храни за кърмачета” και “преходни храни”,

                                          —

                                          στη ρουμανική:
                                          “preparate pentru sugari” και “pentru copii de vârstă mică”.»,

                              β)

                              Στο άρθρο 7, παράγραφος 1, μετά τους όρους «počiatočná dojčenská mliečna výživa» και «následná dojčenská mliečna výživa» προστίθενται οι εξής όροι:

                                          «—

                                          στη βουλγαρική:
                                          “млека за кърмачета” και “преходни млека”,

                                          —

                                          στη ρουμανική:
                                          “lapte pentru sugari” και “pentru copii de vârstă mică.” »,

                  2.

                  31999 L 0021: Οδηγία 1999/21/ΕΚ της Επιτροπής, της 25ης Μαρτίου 1999, σχετικά με τα διαιτητικά τρόφιμα που προορίζονται για ειδικούς ιατρικούς σκοπούς (ΕΕ L 91, 7.4.1999, σ. 29), όπως τροποποιήθηκε από:

                              —

                              12003 T: Πράξη περί των όρων προσχώρησης και των προσαρμογών στις συνθήκες — Προσχώρηση στην Ευρωπαϊκή Ένωση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας (ΕΕ L 236, 23.9.2003, σ. 33).

                        Στο άρθρο 4, παράγραφος 1, ο κατάλογος που αρχίζει με τις λέξεις «στην ισπανική» και τελειώνει με τις λέξεις «medicinska ändamål» αντικαθίσταται από τον ακόλουθο:

                              «—

                              στη βουλγαρική:
                              “Диетични храни за специални медицински цели”

                              —

                              στην ισπανική:
                              “Alimento dietético para usos médicos especiales”

                              —

                              στην τσεχική:
                              “Dietní potravina určená pro zvláštní lékařské účely”

                              —

                              στη δανική:
                              “Levnedsmiddel/Levnedsmidler til særlige medicinske formål”

                              —

                              στη γερμανική:
                              “Diätetisches/Diätetische Lebensmittel für besondere medizinische Zwecke (Bilanzierte Diäten)”

                              —

                              στην εσθονική:
                              “Toit meditsiinilisel näidustusel kasutamiseks”

                              —

                              στην ελληνική:
                              “Διαιτητικά τρόφιμα για ειδικούς ιατρικούς σκοπούς”

                              —

                              στην αγγλική:
                              “Food(s) for special medical purposes”

                              —

                              στη γαλλική:
                              “Aliment(s) diététique(s) destiné(s) à des fins médicales spéciales”

                              —

                              στην ιταλική:
                              “Alimento dietetico destinato a fini medici speciali”

                              —

                              στη λεττονική:
                              “Diētiskā pārtika cilvēkiem ar veselības traucējumiem”

                              —

                              στη λιθουανική:
                              “Specialios medicininės paskirties maisto produktai”

                              —

                              στην ουγγρική:
                              “Speciális – gyógyászati célra szánt – tápszer”

                              —

                              στη μαλτέζικη:
                              “Ikel dijetetiku għal skopijiet mediċi speċifiċi”

                              —

                              στην ολλανδική:
                              “Dieetvoeding voor medisch gebruik”

                              —

                              στην πολωνική:
                              “Dietetyczne środki spożywcze specjalnego przeznaczenia medycznego”

                              —

                              στην πορτογαλική:
                              “Produto dietético de uso clínico”

                              —

                              στη ρουμανική:
                              “Alimente dietetice pentru scopuri medicale speciale”

                              —

                              στη σλοβακική:
                              “dietetická potravina na osobitné lekárske účely”

                              —

                              στη σλοβενική:
                              “Dietno (dietetično) živilo za posebne zdravstvene namene”

                              —

                              στη φινλανδική:
                              “Kliininen ravintovalmiste/kliinisiä ravintovalmisteita”

                              —

                              στη σουηδική:
                              “Livsmedel för speciella medicinska ändamål” ».